open-index/open-wikipedia-markdown huggingface dataset:
ఎస్.ఆర్.డి.వైద్యనాథన్

**ఎస్.ఆర్.డి.వైద్యనాథన్** (1929 − 2013) ఒక నాదస్వర విద్వాంసుడు.
## ప్రారంభ జీవితం
ఇతడు తమిళనాడు రాష్ట్రంలోని మయిలదుత్తురై అనే గ్రామంలో 1929, మార్చి 15వ తేదీన సంగీతకారుల కుటుంబంలో జన్మించాడు. ఇతని తాత సెంబర్‌కోయిల్ రామస్వామి పిళ్ళై నాదస్వర కచేరీలు హెచ్.ఎం.వి. కంపెనీ రికార్డు చేయగా ఇతని తండ్రి దక్షిణామూర్తి నాదస్వర కచేరీలను కొలంబియా కంపెనీ రికార్డులుగా విడుదల చేసింది. 
ఇతడు తిరు మాయవరం రామయ్య పిళ్ళై వద్ద నాదస్వరాన్ని, తిరు విళుందుర్ ఎ.కె.గణేశపిళ్ళై, మదురై మణి అయ్యర్‌ల వద్ద గాత్ర సంగీతాన్ని అభ్యసించాడు.

## వృత్తి
ఇతడు ధర్మపురం ఆధీనం, తిరువదుత్తురై ఆధీనం, తిరుపాందాళ్ ఆధీనాల(శైవమఠాల)కు ఆధీన విద్వాంసుడిగా నియమించబడ్డాడు. ఇతడు చిదంబరంలోని అన్నామలై విశ్వవిద్యాలయంలో నాగస్వరం రీడర్‌గా పనిచేసి పదవీవిరమణ చేశాడు. చెన్నైలోని తమిళ ఇసై సంఘం సంగీత కళాశాలలో కూడా రీడర్‌గా పనిచేశాడు.

ఇతడు సింగపూర్, థాయిలాండ్, శ్రీలంక, మొదలైన దేశాలలో పర్యటించి నాదస్వర ప్రదర్శనలు ఇచ్చాడు. ఇతడు ఆకాశవాణి ఎ గ్రేడు కళాకారుడు. ఆకాశవాణిలో ఇతని నాదస్వర కచేరీలు అనేకం ప్రసారం అయ్యాయి. ఆకాశవాణి ఆడిషన్ బోర్డులో సభ్యుడిగా పనిచేశాడు. ఇతడికి నాదస్వర వాద్య కళలో 60 సంవత్సరాల అనుభవం ఉంది. ఇతడు *రక్తి మేళం*లో నిష్ణాతుడు.
రాష్ట్రపతి భవన్‌లో అప్పటి భారత రాష్ట్రపతి సర్వేపల్లి రాధాకృష్ణన్ సమక్షంలో ఇతడు నాదస్వర కచేరీ నిర్వహించాడు. చెన్నైలోని రాజా అన్నామలై హాలులో అనేక మంది విద్వాంసుల ఎదుట "రక్తి మేళం" ప్రదర్శించి నగదు పురస్కారం గెలుచుకున్నాడు. దూరదర్శన్‌లో "అవధాన పల్లవి" అనే కార్యక్రమాన్ని వాయులీన విద్వాంసుడు ముగన్‌సింగ్‌తో కలిసి రెండు విధాలైన తాళాలను ఒకేసారి నాదస్వరం, వయోలిన్‌లలో పలికించే కచేరీ నిర్వహించాడు.

## అవార్డులు, బిరుదులు
* 1957లో శ్రీ షణ్ముఖానంద సభ, న్యూఢిల్లీ వారిచే 'నాద ప్రతిబింబం' బిరుదు.
* 1981లో "తమిళనాడు ఐయల్ ఇసై నాటక మన్రమ్"‌ వారిచే 'కళైమామణి'
* 1987లో ముతమిళ్ పెరవై వారిచే 'రాజరత్న' పురస్కారం
* 'భారత్ కళాకార్' 
* 2004లో మద్రాసు సంగీత అకాడమీ చెన్నై వారిచే 'టి.టి.కె.అవార్డు '.
* 2004లో కె.సుబ్రమణియం శతజయంతి పురస్కారం.
* 2004లో రసికరంజని సభ, చెన్నై వారిచే 'కళారత్న' 
* 2006లో శ్రీకృష్ణ గానసభ, చెన్నై వారిచే 'సంగీత చూడామణి' 
* 2006లో నారద గానసభ వారిచే 'నాదకళామణి' 
* 2007లో 'సంగీత నాటక అకాడమీ అవార్డు
* 2008లో నారద గాన సభ, చెన్నై వారిచే భారత మాజీ రాష్ట్రపతి  ఎ.పి.జె. అబ్దుల్ కలామ్ చేతుల మీదుగా నగదు పురస్కారం.
* 2008లో అన్బుపాలం సాదనయ్యర్ సంగమ వారిచే బంగారు పతకం
* 2008లో తమిళ్ ఇసై సంఘం వారిచే 'ఇసై పెరారిజ్ఞర్'

## మరణం

ఇతడు తన 84వ యేట 2013, నవంబరు 18వ తేదీన మరణించాడు.

## మూలాలు

## బయటి లింకులు
* The Hindu coverage 
* With Abdul Kalam 
* Chennailives Article
* Hindu article 
* Hindu news coverage

వర్గం:కళైమామణి పురస్కార గ్రహీతలు
వర్గం:నాదస్వర విద్వాంసులు
వర్గం:సంగీత నాటక అకాడమీ అవార్డు గ్రహీతలు
నామగిరిపేట్టై కృష్ణన్

**నామగిరిపేట్టై కె. కృష్ణన్** ( 1924 – 2001) ఒక కర్ణాటక సంగీత నాదస్వర విద్వాంసుడు.
## విశేషాలు
ఇతడు తమిళనాడు రాష్ట్రంలోని నామగిరిపేట్టై గ్రామంలో 1924, ఏప్రిల్ 2వ తేదీన ఒక కర్ణాటక సంగీత కుటుంబంలో జన్మించాడు. ఇతడు సెందమంగళం గ్రామంలో నివసించాడు. ఇతడు నాదస్వరంలో శిక్షణను తన తాత చిన్నప్ప మొదలియార్ వద్ద, అరుప్పుకొట్టై గణేశపిళ్ళైల వద్ద తీసుకున్నాడు. ఇతడు దేశవ్యాప్తంగా అనేక ప్రదర్శనలు ఇచ్చాడు. 
నాదస్వరంలో ఇతడు చేసిన కృషికి గుర్తింపుగా ఇతనికి ఎన్నో పురస్కారాలు లభించాయి. 1972లో "తమిళనాడు ఐయల్ ఇసై నాటక మన్రమ్"‌ ఇతడిని కళైమామణి పురస్కారంతో గౌరవించింది. 1974లో తిరుమల తిరుపతి దేవస్థానంకు ఆస్థాన విద్వాంసుడిగా నియమించబడ్డాడు. 1977లో తమిళనాడు ప్రభుత్వం ఇతడిని ఆస్థాన సంగీత విద్వాంసునిగా గౌరవించింది. 1981లో భారత ప్రభుత్వం పద్మశ్రీ పురస్కారం ఇతడికి ప్రకటించింది. 1981లో కేంద్ర సంగీత నాటక అకాడమీ ఇతడికి కర్ణాటక సంగీతం - వాద్యం (నాదస్వరం) విభాగంలో అవార్డును ప్రకటించింది.  ఇతడు ఆకాశవాణి జాతీయ సంగీత కార్యక్రమాలలో పాల్గొన్నాడు. తిరువాయూరులోని త్యాగబ్రహ్మ మహోత్సవ సభకు ఉపాధ్యక్షుడిగా సేవలను అందించాడు.

## పురస్కారాలు
* పద్మశ్రీ పురస్కారం - 1981
* కళైమామణి - 1972
* *నాదస్వర చక్రవర్తి* బిరుదు - 1974
* సంగీత నాటక అకాడమీ అవార్డు - 1981
* "ఇసై పెరారిజ్ఞర్" - 1984

## మూలాలు

## బయటి లింకులు
*Biography by Eugene Chadbourne at AllMusic
*Tributes at carnatica.net

వర్గం:నాదస్వర విద్వాంసులు

వర్గం:పద్మశ్రీ పురస్కారం పొందిన తమిళనాడు వ్యక్తులు
వర్గం:కళైమామణి పురస్కార గ్రహీతలు
శేషంపట్టి టి.శివలింగం

**శేషంపట్టి టి.శివలింగం** కర్ణాటక సంగీత నాదస్వర విద్వాంసుడు. 
## విశేషాలు
ఇతడు తమిళనాడు రాష్ట్రం, ధర్మపురి జిల్లా, శేషంపట్టి గ్రామంలో 1944, జూలై 7వ తేదీన జన్మించాడు. ఇతడు తన తండ్రి శేషంపట్టి పి.తీర్థగిరి వద్ద తంజావూరు బాణీలో నాదస్వరాన్ని నేర్చుకున్నాడు. తన తండ్రితో పాటు సేలం, ధర్మపురి, బెంగళూరు, హోసూరు వంటి ప్రదేశాలలో దేవాలయ ఉత్సవాలలో కచేరీలలో పాల్గొనే వాడు. ఇతడు తరువాత కీవలూర్ గణేశన్, కీరనూర్ రామస్వామి పిళ్ళై, టి.ఎస్.లచ్చప్ప పిళ్ళై, టి.ఎన్.కృష్ణన్, ఎం.త్యాగరాజన్, కె.వి.నారాయణస్వామి వంటి సంగీత విద్వాంసుల వద్ద తన విద్యను మెరుగుపరచుకున్నాడు. 
ఇతడు ఏ టాప్ గ్రేడు కళాకారుడిగా దూరదర్శన్, ఆకాశవాణిలలో అనేక జాతీయ సంగీత కార్యక్రమాలలో పాల్గొన్నాడు. మన దేశంలోను, విదేశాలలోను అనేక సంగీతోత్సవాలలో కచేరీలు చేశాడు. సంగీత గురువుగా ఇతడు అనేక మంది శిష్యులకు నాదస్వరం నేర్పించాడు. ఇతడు అనేక ఎల్.పి.రికార్డులలో తన కచేరీలను విడుదల చేశాడు.

## అవార్డులు
1993లో "తమిళనాడు ఐయల్ ఇసై నాటక మన్రమ్"‌ ఇతనికి కళైమామణి పురస్కారాన్ని ప్రదానం చేసింది. 2003లో కర్ణాటక సంగీత సభ "పాపనాశం శివన్ ఆవార్డు"ను ప్రకటించింది. ఇతడు కంచి కామకోటి పీఠం ఆస్థాన విద్వాంసుడు. 2011లో కేంద్ర సంగీత నాటక అకాడమీ ఇతడికి కర్ణాటక సంగీతం - వాద్యం (నాదస్వరం) విభాగంలో అవార్డును ఇచ్చింది. ఇంకా ఇతనికి "సంగీత కళా శిరోమణి", "సంగీత సేవానిరత" అనే బిరుదులు ఉన్నాయి.

## మూలాలు

వర్గం:1944 జననాలు
వర్గం:కళైమామణి పురస్కార గ్రహీతలు
వర్గం:సంగీత కళానిధి పురస్కార గ్రహీతలు
వర్గం:నాదస్వర విద్వాంసులు
శశి (సినిమా)

***శశి***, 2021 మార్చి 19న విడుదలైన తెలుగు సినిమా. శ్రీ హనుమాన్ మూవీ మేకర్స్ బ్యానరులో ఆర్.పి. వర్మ, చావలి రామాంజనేయులు, చింతలపూడి శ్రీనివాసరావు నిర్మించిన ఈ సినిమాకి నడికట్ల శ్రీనివాస్ నాయుడు దర్శకత్వం వహించాడు. ఇందులో ఆది, సురభి, రాశి సింగ్, రాజీవ్ కనకాల, అజయ్ నటించగా, అరుణ్ చిలువేరు సంగీతం సమకూర్చాడు.

## కథా నేపథ్యం
ఎవ‌రి మాటా లెక్క‌చేయ‌కుండా త‌న‌కు న‌చ్చిన‌ట్టు ఉండాల‌నుకునే వ్యక్తి రాజ్ కుమార్ (ఆది). ప్రతిక్షణం సిగరెట్లు, మందు తాగుతుంటాడు. రాజ్ అన్నయ్య (అజ‌య్) ఉద్యోగం చేస్తూ కుటుంబాన్ని పోషిస్తూ, తన త‌మ్ముడిలో మార్పు కోసం ఎదురుచూస్తూ వివాహం కూడా చేసుకోడు. ఎంత ప్ర‌య‌త్నించినా రాజ్‌ ప్రవర్తనలో మార్పురాదు. అలాంటి సందర్భంలో శశి (సురభి)ని కలుసిన రాజ్‌, శ‌శి స‌మ‌స్యల్లో చిక్కుకుందని తెలుసుకుంటాడు. ఆ స‌మ‌స్య ఏంటి? దాన్ని రాజ్ ఎలా ప‌రిష్క‌రించాడు అనేది మిగతా కథ.

## నటవర్గం
* ఆది (రాజ్‌కుమార్)
* సురభి (శశి)
* రాశి సింగ్
* జయప్రకాష్
* రాజీవ్ కనకాల
* అజయ్
* వైవా హర్ష
*శరణ్య ప్రదీప్

## సంగీతం
ఈ సినిమాకి అరుణ్ చిలువేరు సంగీతం సమకూర్చాడు.

## స్పందన
సినిమా ఎక్స్‌ప్రెస్‌కు చెందిన రామ్ వెంకట్ శ్రీకర్ ఈ సినిమాకి 2/5 రేటింగ్ ఇచ్చాడు. *[[ది టైమ్స్ ఆఫ్ ఇండియా|టైమ్స్ ఆఫ్ ఇండియా]]* విమర్శకుడు తడగత్ పాఠి ఈ సినిమాకి 2/5 రేటింగ్ ఇచ్చాడు, 'నిస్తేజమైన ప్రేమకథ అని, ఇందులో వాస్తవికత లేదు' అని పేర్కొన్నాడు. ఈ సినిమాలో రొటీన్ కథ, స్క్రీన్ ప్లే ఉంది. ఆది, సురభి నటన బాగుంది' అని *[[ఈనాడు]]* సమీక్షకుడు  రాశాడు.

## మూలాలు

## బయటి లింకులు
* 

వర్గం:2021 తెలుగు సినిమాలు
వర్గం:తెలుగు ప్రేమకథా సినిమాలు
వర్గం:రాజీవ్ కనకాల నటించిన సినిమాలు
చౌటుప్పల్ పురపాలకసంఘం

**చౌటుప్పల్ పురపాలకసంఘం**, తెలంగాణ రాష్ట్రం, యాదాద్రి భువనగిరి జిల్లాకు చెందిన ఒక పట్టణ స్థానిక స్వపరిపాలన సంస్థ. చౌటుప్పల్ పట్టణం దీని ప్రధాన పరిపాలన కేంద్రం. ఈ పురపాలక సంఘం భువనగిరి లోక్‌సభ నియోజకవర్గంలోని, భువనగిరి శాసనసభ నియోజకవర్గం పరిధిలో ఉంది.

## చరిత్ర
మేజర్ గ్రామ పంచాయితీగా ఉన్న చౌటుప్పల్, తెలంగాణ ప్రభుత్వం చేసిన పురపాలక సవరణ బిల్లులో భాగంగా 2018, ఆగస్టు 2న పురపాలక సంఘంగా ఏర్పడింది.

## భౌగోళికం
చౌటుప్పల్ 80.33 చదరపు కిలోమీటర్ల విస్తీర్ణంలోఉంది. ఇది 17.25°N 78.89°E అక్షాంశరేఖాంశాల మధ్య ఉంది. జిల్లా కేంద్రం భువనగిరి నుండి 34 కిలోమీటర్ల దూరంలో, రాష్ట్ర రాజధాని హైదరాబాదు నుండి 50 కిలోమీటర్ల దూరంలో ఉంది.

## జనాభా గణాంకాలు
2011 భారత జనాభా లెక్కల ప్రకారం, పురపాలక సంఘం పరిధిలో ఉన్న జనాభా మొత్తం 31278 మంది కాగా, అందులో 15745 మంది పురుషులు, 15533 మంది మహిళలు ఉన్నారు. ఇది పరిపాలనా పరంగా మునిసిపాలిటీ 1 రెవెన్యూ వార్డుగా విభజించబడింది.

## పౌర పరిపాలన
పురపాలక సంఘం కౌన్సిల్ కు ప్రతి 5 సంవత్సరాలకు ఒకసారి ఎన్నిక జరుగుతుంది. పురపాలక సంఘం పరిధిలోని జనాభా ప్రాతిపదికననుసరించి దీనిని 20 ఎన్నికల వార్డులుగా విభజించారు. ప్రతి వార్డుకు వార్డు కౌన్సిలర్ ప్రాతినిధ్యం వహిస్తాడు. కౌన్సిల్ బోర్డుకు చైర్‌పర్సన్ నేతృత్వం వహిస్తారు. 2020 పట్టణ స్థానిక సంస్థల ఎన్నికల్లో వెన్ రెడ్డి రాజు చైర్‌పర్సన్‌గా, బత్తుల శ్రీశైలం వైస్ చైర్‌పర్సన్‌గా ఎన్నికైనారు. వీరు ఎన్నికైననాటినుండి ఐదు సంవత్సరాలు పదవిలో కొనసాగుతారు.

### వార్డు కౌన్సిలర్లు

# కొరగోని లింగస్వామి
# బత్తుల రాజ్యలక్ష్మీ
# బండమీది మల్లేష్
# అంతటి విజయలక్ష్మీ
# పోలోజు వనజ
# ఆలె నాగరాజు
# కాసర్ల మంజుల
# కొయ్యడ సైదులు
# దండ హిమబిందు
# బొడిగె అరుణ
# పోలోజు శ్రీధర్ బాబు
# తాడూరి శిరీష
# సుల్తాన్ రాజు
# సందగళ్ళ విజయ
# ఉబ్బు వరమ్మ
# వెన్ రెడ్డి రాజు
# గోపగోని లక్ష్మణ్
# కామిశెట్టి శైలజ
# బత్తుల శ్రీశైలం
# ఎండీ బాభాషరీఫ్

## మూలాలు

## వెలుపలి లంకెలు
* చౌటుప్పల్ పురపాలక సంఘ అధికారిక వెబ్సైటు

వర్గం:యాదాద్రి భువనగిరి జిల్లా పురపాలక సంఘాలు
వర్గం:2018 స్థాపితాలు
వలంగైమన్ ఎ.షణ్ముగసుందరం పిళ్ళై

**వలంగైమన్ ఎ.షణ్ముగసుందరం పిళ్ళై** కర్ణాటక సంగీత డోలు వాద్య కళాకారుడు.
## విశేషాలు

ఇతడు 1920, ఏప్రిల్ 2న తమిళనాడులోని సెగల్ మాదాపురం అనే గ్రామంలో జన్మించాడు. ఇతని బాల్యంలో ఇతని కుటుంబం శ్రీలంకకు వలస వెళ్ళింది.  ఇతడు మొదట డోలు వాద్యాన్ని తన తండ్రి వి.ఆరుముగం పిళ్ళై, బాబాయి వి.సీతారామ పిళ్ళైల వద్ద నేర్చుకున్నాడు.. తరువాత భారతదేశానికి తిరిగి వచ్చి  నాచియార్ కోవిల్ రాఘవ పిళ్ళై వద్ద శిష్యుడిగా చేరాడు. ఇతడు తన 15 సంవత్సరాల వయసు నుండి ప్రదర్శనలు ఇవ్వసాగాడు. మొదట తన గురువు రాఘవపిళ్ళైతో కలిసి డోలు వాయించినా తరువాత అందరు పేరుపొందిన నాదస్వర విద్వాంసులకు సహకారం అందించాడు. ఇతడు ఎక్కువగా షేక్ చిన మౌలానాకు 30 సంవత్సరాల పాటు డోలు సహకారం అందించాడు. ఇతడు సోలో ప్రదర్శనలు కూడా చేశాడు. ఇతడు నాదస్వర విద్వాంసులకే కాక టి.ఆర్.మహాలింగం, ఎన్.రమణి వంటి వేణుగాన విద్వాంసులకు, ఉప్పలపు శ్రీనివాస్ వంటి మాండొలిన్ విద్వాంసులకు, టి.ఎన్.శేషగోపాలన్ వంటి గాత్ర విద్వాంసులకు ప్రక్కవాద్యం అందించాడు.  
## అవార్డులు, గుర్తింపులు
"తమిళనాడు ఐయల్ ఇసై నాటక మన్రమ్"‌ ఇతడిని కళైమామణి పురస్కారంతో సత్కరించింది. తమిళనాడు ప్రభుత్వం ఇతడిని ఆస్థాన విద్వాంసుడిగా నియమించింది. 1985లో కేంద్ర సంగీత నాటక అకాడమీ ఇతడికి అవార్డును ప్రకటించింది. ఈ అవార్డును పొందిన మొట్టమొదటి డోలు కళాకారుడు ఇతడే. 1978లో మద్రాసు సంగీత అకాడమీ ఇతడికి టి.టి.కె.అవార్డును ఇచ్చింది. ఇంకా ఇతనికి "కలియుగ నంది", "జతీస్వర కళానిధి" మొదలైన బిరుదులు ఉన్నాయి. 
## శిష్యులు
ఇతడు అనేక మంది శిష్యులను డోలు కళా విద్వాంసులుగా తీర్చిదిద్దారు. ఇతని శిష్యులలో కుళికారై రామకృష్ణన్, తిరువీళిమిళై చెల్లయ్య, తిరుకణ్ణమంగై పద్మనాభన్, తిరువోత్రియుర్ బాలసుందరం మొదలైన వారున్నారు. ఇతని కుమారుడు ఎస్.మురుగానందం, మనుమలు నవనీతం, ధనపాల్ వాద్యపరికరాల తయారీని తమ వృత్తిగా స్వీకరించారు. ఇతని మునిమనుమడు తంజావూరు కె.ప్రవీణ్ కుమార్ మృదంగ కళాకారుడిగా రాణిస్తున్నాడు.
## మరణం
ఇతడు 1994 ఏప్రిల్ 22వ తేదీన తన 75వ యేట మరణించాడు.

## మూలాలు

వర్గం:1920 జననాలు
వర్గం:డోలు కళాకారులు
వర్గం:కళైమామణి పురస్కార గ్రహీతలు
వర్గం:సంగీత నాటక అకాడమీ అవార్డు గ్రహీతలు
అంతర్జాతీయ రంగుల దినోత్సవం

**అంతర్జాతీయ రంగుల దినోత్సవం**, ప్రతి సంవత్సరం మార్చి 21న నిర్వహించబడుతోంది. ప్రజల జీవితాల్లో అత్యంత ప్రభావవంతమైన విషయాలలో ఒకటైన రంగు ప్రాముఖ్యతపై అవగాహన కలిగించడానికి అంతర్జాతీయ రంగు సంఘం ఆధ్వర్యంలో ఈ దినోత్సవం జరుపుకుంటారు.

## నేపథ్యం
2008లో పోర్చుగీస్ కలర్ అసోసియేషన్ సంస్థ అంతర్జాతీయ రంగు దినోత్సవాన్ని ప్రతిపాదించింది. సంస్థ అధ్యక్షుడు మరియా జోవా దురావ్  ఈ దినోత్సవ ప్రతిపాదనను అంతర్జాతీయ రంగు సంఘానికి సమర్పించాడు. అంతర్జాతీయ రంగు సంఘంలోని 30కి పైగా దేశాల ప్రాతినిధ్య జాతీయ సంఘాలచే 2009లో ఈ ప్రతిపాదన అంగీకరించబడింది.

## మార్చి 21 తేది ఎంపిక
ప్రతి సంవత్సరం, మార్చి 21 “విషువత్తు” చుట్టూ, రాత్రిపగలు సుమారు సమానంగా ఉంటాయి. కాంతి - చీకటి, కాంతి - నీడ పరిపూరకరమైన స్వభావానికి సంబంధించినదని మానవ సంస్కృతులలో వ్యక్తీకరించబడింది. కాబట్టి మార్చి 21 ఎంపిక చేయబడింది.

## లోగో
లోగో రూపకల్పనకు సంబంధించి అంతర్జాతీయంగా పోటీ నిర్వహించారు. 2012లో తైవాన్లోని తైపీలో జరిగిన ఇంటర్నేషనల్ కలర్ అసోసియేషన్ సమావేశంలో విజేతను ప్రకటించారు."రెండు వృత్తాలు ఒక కన్నును ఏర్పరుస్తాయి, సమానమైన ఇంద్రధనస్సు రంగు నలుపు కాంతి, చీకటిని సూచిస్తుంది, పగలు రాత్రి, ప్రతి ఒక్కరూ అంతర్జాతీయ రంగు దినోత్సవం సందర్భంగా ఒకరి కన్నును విందు చేస్తారు" అని  హాంకాంగ్ కి చెందిన డిజైనర్ హోసన్నా యౌ వ్యక్తం చేశాడు.

## కార్యకలాపాలు
అంతర్జాతీయ రంగు దినోత్సవం సందర్భంగా కార్యకలాపాలు:

* కళల ప్రదర్శనలు, నిర్మాణ ప్రాజెక్టులు, డిజైన్, అలంకరణ, ఫ్యాషన్. . . .
* సమావేశాలు, చర్చలు, సదస్సులు. . .
* పెద్దలు, పిల్లలకు రంగు - కాంతి వాడకంపై వర్క్‌షాప్‌లు.
* రంగు రూపకల్పనపై పోటీలు.
* జాతీయ లేదా ప్రాంతీయ గుర్తింపు రంగులను ధరించడం.

## మూలాలు

## అంతర్జాతీయ రంగు దినం
* http://www.coloursociety.org.au/events/international-colour-day.aspx ఆస్ట్రేలియా
* http://www.procor.org.br/evento-para-o-dia-internacional-da-cor-marco-2015/ బ్రెజిల్
* https://web.archive.org/web/20111009015712/http://www.asociaciondelcolor.cl/2011/03/21-de-marzo-dia-internacional-del-color/ చిలీ
* http://thaicolour.com/News.html  థాయిలాండ్
* http://www.kleurenvisie.nl/  నెదర్లాండ్స్
* http://www.kleurenvisie.nl/  పాకిస్తాన్
* https://web.archive.org/web/20140616065454/http://www.iscc.org/resources/HistoricColorScientists.php యునైటెడ్ స్టేట్స్
* http://www.elcolorcomunica.com/p/dia-del-color.html  స్పానిష్‌లో ఈ దినోత్సవం గురించి
* http://www.coloret.polimi.it/images/stories/ALLEGATI/colour%20day%20competition%20march%202012.pdf  దినోత్సవ లోగో పోటీ

వర్గం:రంగులు
వర్గం:అంతర్జాతీయ దినములు
తిరువిళ జయశంకర్

**తిరువిళ జయశంకర్** కేరళ కు చెందిన కర్ణాటక సంగీత విద్వాంసుడు, నాదస్వర విద్వాంసుడు/

## ఆరంభ జీవితం, విద్య
ఇతడు కేరళ రాష్ట్రం, అలప్పుళ జిల్లా, తిరువిళ అనే కుగ్రామంలో  సంగీతకారుల కుటుంబంలొ 1940, ఫిబ్రవరి 1వ తేదీన జన్మించాడు. ఇతనికి చిన్నతనం నుండి సంగీతం అన్నా, చిత్రలేఖనం అన్నా ఆసక్తి ఉండేది. ఇతని తాత తిరువిళ శంకు పణికర్, తండ్రి తిరువిళ రాఘవ పణికర్ ఇద్దరూ నాదస్వర విద్వాంసులే. ఇతడు మొదట తన తాత వద్ద ప్రాథమికంగా సంగీతం నేర్చుకుని, తరువాత తండ్రి వద్ద మెరుగైన శిక్షణ తీసుకున్నాడు. ఇతడు తన తండ్రితో కలిసి తిరువాంకూర్ దేవాలయాలలో క్రమం తప్పకుండా కచేరీలు చేయడం మొదలు పెట్టాడు. ఇతని తొలి కచేరీ తన 16వ యేట 1955లో కాయంకుళంలోని పతియూర్ దేవి ఆలయంలో జరిగింది.

1957లో ఇతడు కేరళ విశ్వవిద్యాలయానికి చెందిన ఆర్.ఎల్.వి. సంగీత & లలిత కళల కళాశాలలో సంగీతంలో "గానభూషణం" (డిప్లొమా)ను పూర్తి చేశాడు. అక్కడ నేపథ్య గాయకుడు కె. జె. ఏసుదాసు ఇతని సహాధ్యాయి. డిప్లొమా తరువాత ఇతడు కొచ్చిన్ విశ్వవిద్యాలయం, పాలక్కాడు సమీపంలోని చిత్తూరు ప్రభుత్వ సంగీత కళాశాలలో బి.ఎ. (సంగీతం) చదివాడు. తరువాత త్రివేండ్రంలోని స్వాతి తిరునాళ్ సంగీత కళాశాలలో "గాన ప్రవీణ" (పి.జి.డిప్లొమా) చదివాడు.

## వృత్తి
ఇతడు 1965లో ఆకాశవాణి తిరువనంతపురం కేంద్రంలో ఉద్యోగంలో చేరి పదవీ విరమణ వరకూ అక్కడే పనిచేశాడు. ఇతడు చిదంబరంలోని అన్నామలై విశ్వవిద్యాలయానికి విజిటింగ్ ప్రొఫెసర్‌గా పనిచేశాడు.

ఇతడు డోలు కళాకారుడు వాయల్పట్టి సుబ్రహ్మణ్యంతో కలిసి అనేక నాదస్వర కచేరీలు చేశాడు. ఇతని అనేక మంది శిష్యులలో హరిపాద మురగదాస్, వెట్టిక్కవల శశికుమార్ మొదలైన వారు చెప్పుకోదగిన వారు.

## అవార్డులు, గుర్తింపులు

* కేరళ సంగీత నాటక అకాడమీ అవార్డు, ఫెలోషిప్ 
* "తమిళనాడు ఐయల్ ఇసై నాటక మన్రమ్"‌చే కళైమామణి పురస్కారం.Kalaimamani from the Government of Tamil Nadu
* 2013లో కేంద్ర సంగీత నాటక అకాడమీ అవార్డు

## మూలాలు

వర్గం:జీవిస్తున్న ప్రజలు
వర్గం:నాదస్వర విద్వాంసులు
వర్గం:ఆకాశవాణి ఉద్యోగులు
వర్గం:సంగీత నాటక అకాడమీ అవార్డు గ్రహీతలు
వర్గం:కేరళ వ్యక్తులు
వర్గం:కళైమామణి పురస్కార గ్రహీతలు
కోస్గి పురపాలకసంఘం

**కోస్గి పురపాలకసంఘం**, తెలంగాణ రాష్ట్రం, నారాయణపేట జిల్లాకు చెందిన ఒక పట్టణ స్థానిక స్వపరిపాలన సంస్థ. కోస్గి పట్టణం దీని ప్రధాన పరిపాలన కేంద్రం. ఈ పురపాలక సంఘం మహబూబ్‌నగర్ లోక్‌సభ నియోజకవర్గంలోని, కొడంగల్ శాసనసభ నియోజకవర్గం పరిధిలో ఉంది.

## చరిత్ర
మేజర్ గ్రామ పంచాయితీగా ఉన్న కోస్గి, తెలంగాణ ప్రభుత్వం చేసిన పురపాలక సవరణ బిల్లులో భాగంగా 2018, ఆగస్టు 2న పురపాలక సంఘంగా ఏర్పడింది.

## భౌగోళికం
కోస్గి చదరపు కిలోమీటర్ల విస్తీర్ణంలోఉంది. ఇది 16.98°N 77.71°E అక్షాంశరేఖాంశాల మధ్య ఉంది. జిల్లా కేంద్రం నారాయణపేట నుండి 48 కిలోమీటర్ల దూరంలో, రాష్ట్ర రాజధాని హైదరాబాదు నుండి 115 కిలోమీటర్ల దూరంలో ఉంది.

## జనాభా గణాంకాలు
2011 భారత జనాభా లెక్కల ప్రకారం, పురపాలక సంఘం పరిధిలో ఉన్న జనాభా మొత్తం 21318 మంది కాగా, అందులో 10651 మంది పురుషులు, 10667 మంది మహిళలు ఉన్నారు. 4,100 గృహాలు ఉన్నాయి. ఇది పరిపాలనా పరంగా మునిసిపాలిటీ 4 రెవెన్యూ వార్డులుగా విభజించబడింది.

## పౌర పరిపాలన
పురపాలక సంఘం కౌన్సిల్ కు ప్రతి 5 సంవత్సరాలకు ఒకసారి ఎన్నిక జరుగుతుంది. పురపాలక సంఘం పరిధిలోని జనాభా ప్రాతిపదికననుసరించి దీనిని 16 ఎన్నికల వార్డులుగా విభజించారు. ప్రతి వార్డుకు వార్డు కౌన్సిలర్ ప్రాతినిధ్యం వహిస్తాడు. కౌన్సిల్ బోర్డుకు చైర్‌పర్సన్ నేతృత్వం వహిస్తారు. 2020 పట్టణ స్థానిక సంస్థల ఎన్నికల్లో ఎం. శిరీష చైర్‌పర్సన్‌గా, కె. అన్నపూర్ణ వైస్ చైర్‌పర్సన్‌గా ఎన్నికైనారు. వీరు ఎన్నికైననాటినుండి ఐదు సంవత్సరాలు పదవిలో కొనసాగుతారు.

### వార్డు కౌన్సిలర్లు

# కంతూరి కందురమ్మ
# చింతల గోవర్ధన్
# లింగం లక్ష్మి
# జనార్ధన్ రెడ్డి
# చిన్న బ్యాండప్ప
# భాను నాయక్
# తుడుం మంజుల శ్రీనివాస్
# నాగులపల్లి పద్మావతి
# కె. అన్నపూర్ణ (వైస్ చైర్‌పర్సన్‌)
# రస్నం అనితా బాలరాజ్
# వై. బాలేష్
# శ్రీనివాస్
# బెజ్జు సంగీత
# ఎండి ఇద్రిస్
# ఎం. శిరీష రాజేష్ (చైర్‌పర్సన్‌)
# బెస్ట ఎల్లమ్మ

## మూలాలు

## వెలుపలి లంకెలు
* కోస్గి పురపాలక సంఘ అధికారిక వెబ్సైటు 

వర్గం:నారాయణపేట జిల్లా పురపాలక సంఘాలు
వర్గం:2018 స్థాపితాలు
నార్శింగి పురపాలకసంఘం

**నార్శింగి పురపాలకసంఘం**, తెలంగాణ రాష్ట్రం, రంగారెడ్డి జిల్లాకు చెందిన ఒక పట్టణ స్థానిక స్వపరిపాలన సంస్థ. నార్సింగి పట్టణం దీని ప్రధాన పరిపాలన కేంద్రం. ఈ పురపాలక సంఘం చేవెళ్ళ లోక్‌సభ నియోజకవర్గంలోని, రాజేంద్రనగర్ శాసనసభ నియోజకవర్గం పరిధిలో ఉంది.

## చరిత్ర
మేజర్ గ్రామ పంచాయితీగా ఉన్న నార్సింగి, తెలంగాణ ప్రభుత్వం చేసిన పురపాలక సవరణ బిల్లులో భాగంగా 2018, ఆగస్టు 2న పురపాలక సంఘంగా ఏర్పడింది.

## భౌగోళికం
నార్శింగి చదరపు 43 కిలోమీటర్ల విస్తీర్ణంలోఉంది. ఇది 17.38°N 78.35°E అక్షాంశరేఖాంశాల మధ్య ఉంది. రాష్ట్ర రాజధాని హైదరాబాదు నుండి 15 కిలోమీటర్ల దూరంలో ఉంది.

## జనాభా గణాంకాలు
2011 భారత జనాభా లెక్కల ప్రకారం, పురపాలక సంఘం పరిధిలో ఉన్న జనాభా మొత్తం 25209 మంది కాగా, అందులో 12394 మంది పురుషులు, 12815 మంది మహిళలు ఉన్నారు. 11079 గృహాలు ఉన్నాయి. ఇది పరిపాలనా పరంగా మునిసిపాలిటీ 7 రెవెన్యూ వార్డులుగా విభజించబడింది.

## పౌర పరిపాలన
పురపాలక సంఘం కౌన్సిల్ కు ప్రతి 5 సంవత్సరాలకు ఒకసారి ఎన్నిక జరుగుతుంది. పురపాలక సంఘం పరిధిలోని జనాభా ప్రాతిపదికననుసరించి దీనిని 18 ఎన్నికల వార్డులుగా విభజించారు. ప్రతి వార్డుకు వార్డు కౌన్సిలర్ ప్రాతినిధ్యం వహిస్తాడు. కౌన్సిల్ బోర్డుకు చైర్‌పర్సన్ నేతృత్వం వహిస్తారు. 2020 పట్టణ స్థానిక సంస్థల ఎన్నికల్లో చైర్‌పర్సన్‌గా, వైస్ చైర్‌పర్సన్‌గా ఎన్నికైనారు. వీరు ఎన్నికైననాటినుండి ఐదు సంవత్సరాలు పదవిలో కొనసాగుతారు.

### వార్డు కౌన్సిలర్లు

# బి. యాదమ్మ
# దారుపల్లి రేఖ
# గోపాల విజయ్
# అరికె దుర్గేశ్
# గంగిడి శివారెడ్డి
# పత్తి శ్రీకాంత్ రావు
# జి. అరుణ జ్యోతి
# పత్తి ప్రవీణ్
# లక్ష్మీ ప్రవళిక
# ఎం. నాగపూర్ణ
# గోపాల సునీత
# జి. అమరేందర్ రెడ్డి
# వల్కి విజేత
# రెడ్డి ఆదిత్య రెడ్డి
# లంకల పద్మ
# జి. వెంకటేష్
# కె. ఉషారాణి
# కె. నరేష్ 

## మూలాలు

## వెలుపలి లంకెలు
* నార్శింగి పురపాలక సంఘ అధికారిక వెబ్సైటు 

వర్గం:రంగారెడ్డి జిల్లా పురపాలక సంఘాలు
వర్గం:2018 స్థాపితాలు
మణికొండ పురపాలకసంఘం

**మణికొండ పురపాలకసంఘం**, తెలంగాణ రాష్ట్రం, రంగారెడ్డి జిల్లాకు చెందిన ఒక పట్టణ స్థానిక స్వపరిపాలన సంస్థ. మణికొండ జాగీర్ పట్టణం దీని ప్రధాన పరిపాలన కేంద్రం. ఈ పురపాలక సంఘం చేవెళ్ళ లోక్‌సభ నియోజకవర్గంలోని, రాజేంద్రనగర్ శాసనసభ నియోజకవర్గం పరిధిలో ఉంది.

## చరిత్ర
మేజర్ గ్రామ పంచాయితీగా ఉన్న మణికొండ జాగీర్, తెలంగాణ ప్రభుత్వం చేసిన పురపాలక సవరణ బిల్లులో భాగంగా 2018, ఆగస్టు 2న పురపాలక సంఘంగా ఏర్పడింది.

## భౌగోళికం
నార్శింగి చదరపు 8.60 కిలోమీటర్ల విస్తీర్ణంలోఉంది. ఇది 17.40°N 78.37°E అక్షాంశరేఖాంశాల మధ్య ఉంది. రాష్ట్ర రాజధాని హైదరాబాదు నుండి 5 కిలోమీటర్ల దూరంలో ఉంది.

## జనాభా గణాంకాలు
2011 భారత జనాభా లెక్కల ప్రకారం, పురపాలక సంఘం పరిధిలో ఉన్న జనాభా మొత్తం 7393 మంది కాగా, అందులో 3715 మంది పురుషులు, 3678 మంది మహిళలు ఉన్నారు. 10789 గృహాలు ఉన్నాయి. ఇది పరిపాలనా పరంగా మునిసిపాలిటీ 74 రెవెన్యూ వార్డులుగా విభజించబడింది.

## పౌర పరిపాలన
పురపాలక సంఘం కౌన్సిల్ కు ప్రతి 5 సంవత్సరాలకు ఒకసారి ఎన్నిక జరుగుతుంది. పురపాలక సంఘం పరిధిలోని జనాభా ప్రాతిపదికననుసరించి దీనిని 20 ఎన్నికల వార్డులుగా విభజించారు. ప్రతి వార్డుకు వార్డు కౌన్సిలర్ ప్రాతినిధ్యం వహిస్తాడు. కౌన్సిల్ బోర్డుకు చైర్‌పర్సన్ నేతృత్వం వహిస్తారు. 2020 పట్టణ స్థానిక సంస్థల ఎన్నికల్లో చైర్‌పర్సన్‌గా, వైస్ చైర్‌పర్సన్‌గా ఎన్నికైనారు. వీరు ఎన్నికైననాటినుండి ఐదు సంవత్సరాలు పదవిలో కొనసాగుతారు.

### వార్డు కౌన్సిలర్లు

# వల్లభనేని హైమాంజలి
# చవాన్ వసంతరావు
# నరేందర్ రెడ్డి
# నందిగామ వందన
# బుద్దోలు మీనా
# బట్ట ఆంజనేయులు
# బిట్లు పద్మారావు
# ఆలస్యం నవీన్ కుమార్
# శ్రీకాంత్ రామచంద్రస్వామి
# పెండ్యాల జ్యోతి
# కె. లక్ష్మీనారాయణ
# సంగం శ్వేత
# శ్వేతా బాల్ రెడ్డి
# యాలాల లావణ్య
# బుద్దోలు కావ్య
# పి. శైలజ
# కస్తూరి నరేందర్
# దేవరకొండ పురుషోత్తం
# కె. రామకృష్ణారెడ్డి
# కమ్మ నాగలక్ష్మీ

## మూలాలు

## వెలుపలి లంకెలు
* మణికొండ పురపాలక సంఘ అధికారిక వెబ్సైటు 

వర్గం:రంగారెడ్డి జిల్లా పురపాలక సంఘాలు
వర్గం:2018 స్థాపితాలు
సెల్ఫ్ రియలైజేషన్ ఫెలోషిప్

thumb|పరమహంస యోగానంద, స్థాపకుడు
**సెల్ఫ్ రియలైజేషన్ ఫెలోషిప్** (సంక్షిప్తంగా **SRF**) అనేది పరమహంస యోగానంద 1920లో స్థాపించిన ప్రపంచ ఆధ్యాత్మిక సంస్థ. 1935 లో ఇది లాభాపేక్ష లేని చట్టబద్ధమైన సంస్థగా రూపుదిద్దుకుంది. ఈ సంస్థ యోగానంద బోధించిన క్రియా యోగంతో పాటు ఆయన రచనలు, బోధనల పరిరక్షణ, ప్రపంచమంతా వ్యాప్తిచేసేందుకు ఒక సాధనంగా ఉపయోగపడింది. యోగానంద రాసిన భగవద్గీత పుస్తకంలో (God Talks With Arjuna: The Bhagavad Gita) క్రియా యోగం అనే సైన్సు అసలైన *ఆడమ్* (బైబిల్ ప్రకారం మొదటి మానవుడు) అయిన మనువుకు, ఆయన ద్వారా జనక మహారాజుకు, ఇంకా ఇతర రాజర్షులకు ఇవ్వబడింది.

## మూలాలు

వర్గం:ఆధ్యాత్మిక సంస్థలు
వర్గం:1920 స్థాపితాలు
మఖ్తల్ పురపాలకసంఘం

**మఖ్తల్‌ పురపాలకసంఘం**, తెలంగాణ రాష్ట్రం, నారాయణపేట జిల్లాకు చెందిన ఒక పట్టణ స్థానిక స్వపరిపాలన సంస్థ. మఖ్తల్ పట్టణం దీని ప్రధాన పరిపాలన కేంద్రం. ఈ పురపాలక సంఘం మహబూబ్‌నగర్ లోక్‌సభ నియోజకవర్గంలోని, మక్తల్ శాసనసభ నియోజకవర్గం పరిధిలో ఉంది.

## చరిత్ర
మేజర్ గ్రామ పంచాయితీగా ఉన్న మఖ్తల్, తెలంగాణ ప్రభుత్వం చేసిన పురపాలక సవరణ బిల్లులో భాగంగా 2018, ఆగస్టు 2న పురపాలక సంఘంగా ఏర్పడింది.

## భౌగోళికం
కోస్గి చదరపు 25.01 కిలోమీటర్ల విస్తీర్ణంలోఉంది. ఇది 16.50°N 77.50°E అక్షాంశరేఖాంశాల మధ్య ఉంది. జిల్లా కేంద్రం నారాయణపేట నుండి 30 కిలోమీటర్ల దూరంలో, రాష్ట్ర రాజధాని హైదరాబాదు నుండి 172 కిలోమీటర్ల దూరంలో ఉంది.

## జనాభా గణాంకాలు
2011 భారత జనాభా లెక్కల ప్రకారం, పురపాలక సంఘం పరిధిలో ఉన్న జనాభా మొత్తం 22165 మంది కాగా, అందులో 11142 మంది పురుషులు, 11023 మంది మహిళలు ఉన్నారు. 3,874 గృహాలు ఉన్నాయి. ఇది పరిపాలనా పరంగా మునిసిపాలిటీ రెవెన్యూ వార్డులుగా విభజించబడింది.

## పౌర పరిపాలన
పురపాలక సంఘం కౌన్సిల్ కు ప్రతి 5 సంవత్సరాలకు ఒకసారి ఎన్నిక జరుగుతుంది. పురపాలక సంఘం పరిధిలోని జనాభా ప్రాతిపదికననుసరించి దీనిని 16 ఎన్నికల వార్డులుగా విభజించారు. ప్రతి వార్డుకు వార్డు కౌన్సిలర్ ప్రాతినిధ్యం వహిస్తాడు. కౌన్సిల్ బోర్డుకు చైర్‌పర్సన్ నేతృత్వం వహిస్తారు. 2020 పట్టణ స్థానిక సంస్థల ఎన్నికల్లో పావని చైర్‌పర్సన్‌గా, అఖిలారెడ్డి వైస్ చైర్‌పర్సన్‌గా ఎన్నికైనారు. వీరు ఎన్నికైననాటినుండి ఐదు సంవత్సరాలు పదవిలో కొనసాగుతారు.

### వార్డు కౌన్సిలర్లు

# వి. శ్వేత
# అఖిలారెడ్డి (వైస్ చైర్‌పర్సన్‌)
# జగాలి రాములు
# సత్యనారాయణ
# ఎరుకలి మొగులప్ప
# చిన్న నర్సింలు
# జ్యోతి కలాల్
# ప్రసన్న
# రాధిక
# గొలపల్లి శంకరమ్మ
# అర్చన
# ఇర్ఫానా సుల్తానా
# పావని (చైర్‌పర్సన్‌)
# కర్ణే లక్ష్మి
# ఈసరి కౌసల్య
# కొల్పూరి కొండయ్య

## మూలాలు

## వెలుపలి లంకెలు
* మఖ్తల్ పురపాలక సంఘ అధికారిక వెబ్సైటు 

వర్గం:నారాయణపేట జిల్లా పురపాలక సంఘాలు
వర్గం:2018 స్థాపితాలు
వలయపట్టి ఎ.ఆర్.సుబ్రమణ్యం

**వలయపట్టి ఎ.ఆర్.సుబ్రమణ్యం** ఒక భారతీయ డోలు వాద్య విద్వాంసుడు.

## జీవిత విశేషాలు
ఇతడు 1941లో తమిళనాడు రాష్ట్రం, పుదుక్కొట్టై జిల్లా వలయపట్టి గ్రామంలో జన్మించాడు. ఇతని తండ్రి ఆరుముగం ముదలియార్ పేరుపొందిన నాదస్వర విద్వాంసుడు. ఇతడు తన తండ్రి వద్ద నాదస్వరం నేర్చుకున్నాడు. తరువాత ఇతడు మన్నార్గుడి రాజగోపాల పిళ్ళై వద్ద డోలు నేర్చుకున్నాడు. ఇతడికి కంజీర వాదనంలో కూడా పరిచయం ఉంది. ఇతడు తిరువీళిమిళై సోదరులు, సెంబనార్ కోయిల్ సోదరులు, కరుకురిచి పి.అరుణాచలం, నామగిరిపేట్టై కృష్ణన్ వంటి నాదస్వర విద్వాంసులకు ప్రక్క వాద్యంగా డోలు వాద్య సహకారం అందించాడు. తరువాత ఇతడు  తిరువిళ జయశంకర్ కున్నక్కుడి వైద్యనాథన్ లకు 3000 కచేరీలకు పైగా డోలు సహకారం అందించాడు. ఇతడు సోలో కళాకారుడిగా గ్రామఫోన్ రికార్డు విడుదల చేశాడు.

## పురస్కారాలు
* 1988లో కేంద్ర సంగీత నాటక అకాడమీ ఇతడికి కర్ణాటక సంగీతం - వాద్యం (డోలు) విభాగంలో అవార్డును ఇచ్చింది.
* 2007లో భారత ప్రభుత్వం ఇతడికి నాలుగవ అత్యున్నత పౌరపురస్కారం పద్మశ్రీని అందజేసింది.
* 2009లో మద్రాసు సంగీత అకాడమీ ఇతడికి సంగీత కళానిధి పురస్కారాన్ని ప్రకటించింది. ఇతడు ఈ పురస్కారం స్వీకరించిన మొట్టమొదటి డోలు కళాకారుడు.
* ఇతనికి *తవిల్ ఉలగ సూరియన్* అనే బిరుదు కూడా లభించింది.

## మూలాలు

## బయటి లింకులు
* 
* 
* 

వర్గం:పద్మశ్రీ పురస్కారం పొందిన తమిళనాడు వ్యక్తులు
వర్గం:సంగీత నాటక అకాడమీ అవార్డు గ్రహీతలు
వర్గం:1941 జననాలు
వర్గం:సంగీత కళానిధి పురస్కార గ్రహీతలు
వర్గం:తమిళనాడు సంగీత విద్వాంసులు
తుక్కుగూడ పురపాలకసంఘం

**తుక్కుగూడ పురపాలకసంఘం**, తెలంగాణ రాష్ట్రం, రంగారెడ్డి జిల్లాకు చెందిన ఒక పట్టణ స్థానిక స్వపరిపాలన సంస్థ. తుక్కుగూడ పట్టణం దీని ప్రధాన పరిపాలన కేంద్రం. ఈ పురపాలక సంఘం చేవెళ్ళ లోక్‌సభ నియోజకవర్గంలోని మహేశ్వరం శాసనసభ నియోజకవర్గం పరిధిలో ఉంది.

## చరిత్ర
మేజర్ గ్రామ పంచాయితీగా ఉన్న తుక్కుగూడ, తెలంగాణ ప్రభుత్వం చేసిన పురపాలక సవరణ బిల్లులో భాగంగా 2018, ఆగస్టు 2న పురపాలక సంఘంగా ఏర్పడింది.

## భౌగోళికం
తుక్కుగూడ 46.03 చదరపు కిలోమీటర్ల విస్తీర్ణంలోఉంది. ఇది  అక్షాంశరేఖాంశాల మధ్య ఉంది. రాష్ట్ర రాజధాని హైదరాబాదు నుండి 25 కిలోమీటర్ల దూరంలో ఉంది.

## జనాభా గణాంకాలు
2011 భారత జనాభా లెక్కల ప్రకారం, పురపాలక సంఘం పరిధిలో ఉన్న జనాభా మొత్తం 19182 మంది కాగా, అందులో మంది పురుషులు, మంది మహిళలు ఉన్నారు. 7200 గృహాలు ఉన్నాయి. ఇది పరిపాలనా పరంగా మునిసిపాలిటీ 10 రెవెన్యూ వార్డులుగా విభజించబడింది.

## పౌర పరిపాలన
పురపాలక సంఘం కౌన్సిల్ కు ప్రతి 5 సంవత్సరాలకు ఒకసారి ఎన్నిక జరుగుతుంది. పురపాలక సంఘం పరిధిలోని జనాభా ప్రాతిపదికననుసరించి దీనిని 15 ఎన్నికల వార్డులుగా విభజించారు. ప్రతి వార్డుకు వార్డు కౌన్సిలర్ ప్రాతినిధ్యం వహిస్తాడు. కౌన్సిల్ బోర్డుకు చైర్‌పర్సన్ నేతృత్వం వహిస్తారు. 2020 పట్టణ స్థానిక సంస్థల ఎన్నికల్లో చైర్‌పర్సన్‌గా, వైస్ చైర్‌పర్సన్‌గా ఎన్నికైనారు. వీరు ఎన్నికైననాటినుండి ఐదు సంవత్సరాలు పదవిలో కొనసాగుతారు.

### వార్డు కౌన్సిలర్లు

# బోడ యాదగిరి రెడ్డి
# కటేకర్ మధుమోహన్
# తూర్పు అనిత
# ఎరుకల శివకుమార్
# రాగనమోని మౌనికా
# కొప్పుల పద్మ
# బూడిద తేజస్విని
# బాకి విలాస్
# బరిగేల హేమలత
# బదావత్ రవి
# రెడ్డిగండ్ల సుమన్
# జాపల భవన
# సప్పిడి లావణ్య
# రాజమోని రాజు
# భవాని వెంకట్ రెడ్డి

## మూలాలు

## వెలుపలి లంకెలు
* తుక్కుగూడ పురపాలక సంఘ అధికారిక వెబ్సైటు 

వర్గం:రంగారెడ్డి జిల్లా పురపాలక సంఘాలు
వర్గం:2018 స్థాపితాలు
ఉదారవాదం

**ఉదారవాదం** (ఆంగ్లం: Liberalism) అనేది ఒక రాజకీయ, నైతిక తత్వశాస్త్రం. ఇది స్వేచ్ఛ, పరిపాలన సమ్మతి, చట్టం ముందు సమానత్వాలపై ఆధార పడి ఉంటుంది. ఉదారవాదులు ఈ సూత్రాలపై వారి అవగాహనను బట్టి విస్తృత అభిప్రాయాలను కలిగి ఉంటారు, కాని వారు సాధారణంగా స్వేచ్ఛా మార్కెట్లు, స్వేచ్ఛా వాణిజ్యం, పరిమిత ప్రభుత్వం, వ్యక్తిగత హక్కులు (పౌర హక్కులు, మానవ హక్కులతో సహా), పెట్టుబడిదారీ విధానం, ప్రజాస్వామ్యం, లౌకికవాదం, లింగ సమానత్వం, జాతి సమానత్వం, అంతర్జాతీయవాదం, వాక్ స్వేచ్ఛ, పత్రికా స్వేచ్ఛ అలాగే మత స్వేచ్ఛ లాంటి అంశాలను సమర్థిస్తారు. పసుపు రంగు ని ఉదారవాదంతో ముడిపడి ఉన్న రాజకీయ రంగుగా పరిగణిస్తారు.  

పాశ్చాత్య తత్వవేత్తలు ఆర్థికవేత్తలలో ప్రజాదరణ పొందిన తరువాత, జ్ఞానోదయ యుగంలో ఉదారవాదం ఒక ప్రత్యేకమైన ఉద్యమంగా మారింది. ఉదారవాదం వంశపారంపర్య హక్కు, సంపూర్ణ రాచరికం, రాజుల దైవిక హక్కు, సంప్రదాయవాదం లాంటి నిబంధనలను ప్రజాస్వామ్యం ఇంకా చట్ట పాలనతో మార్చడానికి ప్రయత్నించింది. 

## చరిత్ర
*లిబర్* అనే పదానికి స్వేచ్ఛ అని అర్థం. లిబరల్ అనే పదం 1375 కే వాడుకలో ఉంది. లిబరల్ ఆర్ట్స్ అనే పదం మనిషి విజ్ఞాన సముపార్జనకు కావలిసిన చదువు అనే అర్థంలో వాడారు.

## మూలాలు

వర్గం:రాజకీయ సిద్ధాంతాలు
వర్గం:రాజకీయ తత్వశాస్త్రం
వర్గం:నైతిక సిద్ధాంతాలు
హరిద్వారమంగళం ఎ.కె.పళనివేల్

**హరిద్వారమంగళం ఎ.కె.పళనివేల్** తమిళనాడు కు చెందిన డోలు వాద్య కళాకారుడు.

## విశేషాలు
ఇతడు 1948లో తమిళనాడులోని హరిద్వారమంగళం గ్రామంలో జన్మించాడు. ఇతడు తన తండ్రి ఎస్.కుమారవేల్ పిళ్ళై వద్ద డోలు నేర్చుకున్నాడు. తరువాత 1959 నుండి టి.జి.ముత్తుకుమారస్వామి పిళ్ళై వద్ద డోలు వాయించడంలో సంపూర్ణ శిక్షణ తీసుకున్నాడు. ఇతడు అనేక మంది సంగీత కళాకారుల కచేరీలలో డోలు సహకారం అందించాడు.  అనేక సోలో ప్రదర్శనలు ఇచ్చాడు. ఇతడు నాదస్వరంతో పాటు ఇతర సంప్రదాయ వాద్యాలైన వేణువు, క్లారినెట్, మాండొలిన్, శాక్సోఫోన్ మొదలైన వాటి కచేరీలకు కూడా ప్రక్కవాద్యం అందించాడు. భరతనాట్య కళాకారుల ప్రదర్శనలలో కూడా డోలు వాద్య సహకారం అందించాడు. ఇతడు భారతదేశంలోనే కాక అమెరికా, కెనడా, ప్యారిస్, స్విట్జర్లాండ్, పశ్చిమ జర్మనీ, జనీవా, జపాన్ మొదలైన అనేక ప్రదేశాలలో తన కళాప్రదర్శన కావించాడు.  ఇతడు తమిళనాడు ప్రభుత్వ సంగీత కళాశాల, అమెరికాలోని వెస్లియన్ యూనివర్సిటీ, యేల్ యూనివర్సిటీలలో విజిటింగ్ ప్రొఫెసర్‌గా పనిచేశాడు. అన్నామలై విశ్వవిద్యాలయం సంగీత విభాగానికి ఎనిమిది సంవత్సరాలు డీన్‌గా పనిచేశాడు. ఈ పదవిని చేపట్టిన మొట్టమొదటి డోలు విద్వాంసుడు ఈయన. ఇతడు తిరువయ్యారులోని శ్రీ త్యాగబ్రహ్మ మహోత్సవ సభకు కార్యదర్శిగా పనిచేశాడు.    
## పురస్కారాలు, గుర్తింపులు
* 1980లో "తమిళనాడు ఐయల్ ఇసై నాటక మన్రమ్" ఇతడికి కళైమామణి పురస్కారం ప్రకటించింది.
* 1981లో తమిళనాడు ప్రభుత్వం ఆస్థాన విద్వాంసునిగా నియమించింది. 
* 2001లో కేంద్ర సంగీత నాటక అకాడమీ ఇతడికి అవార్డును ప్రకటించింది.  
* 2004లో భారత ప్రభుత్వం నాలుగవ అత్యున్నత పౌరపురస్కారం పద్మశ్రీతో గౌరవించింది.
* 2012లో శ్రీకృష్ణ గానసభ, చెన్నై వారు ఇతనికి "సంగీత చూడామణి" బిరుదును ప్రదానం చేసింది. ఒక డోలు విద్వాంసునికి ఈ బిరుదును ఇవ్వడం ఇదే ప్రథమం.
* ఇంకా ఇతనికి నవనందీశ్వర నాద పెరోలి, తవిల్ ఇసై తిలకం, తవిల్ చక్రవర్తి వంటి బిరుదులు ఉన్నాయి.  

## మూలాలు

వర్గం:కర్ణాటక వాద్య కళాకారులు

వర్గం:తమిళనాడు సంగీత విద్వాంసులు

వర్గం:కళైమామణి పురస్కార గ్రహీతలు
వర్గం:సంగీత నాటక అకాడమీ అవార్డు గ్రహీతలు
వర్గం:పద్మశ్రీ పురస్కారం పొందిన తమిళనాడు వ్యక్తులు
టి.ఎ.కాళీయమూర్తి

**తిరువలపుత్తూర్ టి.ఎ.కాళీయమూర్తి** (1948 – 2020) ఒక డోలు వాద్యకళాకారుడు..

## ఆరంభ జీవితం

ఇతడు 1948, అక్టోబరు 22వ తేదీన అరుణాచలం పిళ్ళై, రాజమణి అమ్మాళ్ దంపతులకు తిరువలపుత్తూర్ గ్రామంలో జన్మించాడు. 

ఇతడు తన ఐదవయేట తన మేనమామ ఎస్.కదిర్వేల్ పిళ్ళై వద్ద డోలు నేర్చుకున్నాడు. 8వ యేట డోలు విద్వాంసుడు, తన ముత్తాత అయిన పశుపతి పిళ్ళై వద్ద ఈ కళను అభివృద్ధి చేసుకున్నాడు.

## వృత్తి

ఇతడు 7 సంవత్సరాలు శిక్షణ పొందిన తర్వాత డోలు కళాకారుడిగా ప్రదర్శనలు ఇవ్వడం ప్రారంభించాడు. ఇతడు తిరువేంగడు సుబ్రహ్మణ్య పిళ్ళై, తిరువీళిమిళై  గోవిందరాజ పిళ్ళై, సెంబనార్ కోయిల్ బ్రదర్స్, తిరుమైజ్ఞానం నటరాజసుందరం పిళ్ళై, నామగిరిపేట్టై కృష్ణన్, మదురై సేతురామన్ పొన్నుస్వామి బ్రదర్స్, షేక్ చిన మౌలానా వంటి అగ్రశ్రేణి నాదస్వర విద్వాంసులకు, ఎ.కె.సి.నటరాజన్ వంటి క్లారినెట్ విద్వాంసులకు డోలు వాద్య సహకారాన్ని అందించాడు.

ఇతడు ఏ - హై గ్రేడు కళాకారుడిగా ఆకాశవాణి, దూరదర్శన్‌లలో విరివిగా కచేరీలు చేశాడు.  ఇతడు 1991 వరకు ఆకాశవాణి తిరుచిరాపల్లి కేంద్రం ఆడిషన్ కమిటీలో సభ్యుడిగా ఉన్నాడు.

## బిరుదులు

* చెన్నై రాయపేటకు చెందిన వెంకటేశ్వర భక్తజనసభ వారిచే "లయగాన తవిల్ అరసు"
*
* "సునాద తవిల్ ఇసై చక్రవర్తి"
*
* సేలం సంగీత విద్వత్సభ వారిచే "డిండిమ కళానిపుణ మకుటరత్న"
*
* బెంగళూరు సంగీత విద్వత్సభ వారిచే "బాల విశ్వేశ్వర"
*
* 1981లో "తమిళనాడు ఐయల్ ఇసై నాటక మన్రమ్" వారిచే "కళైమామణి"
*
* తిరువైయ్యార్ తమిళ్ ఇసై విళ వారిచే "ఇసల్ మామురసు"
*
* 1983లో చెన్నైలోని ముత్తమిళ్ పెరవై వారిచే "తవిల్ సెల్వం"
*
* 1999లో తిరుచ్చి ఆర్.ఆర్.సభ వారిచే "అఖిల ఉలగ తవిల్ వాద్యజనరంజక లయచక్రవర్తి"
*
* ఎంకన్ సంగీత ఇసై విళ వారిచే "తవిల్ మేధై"
*
* 2005లో విశాఖ సంగీత అకాడమీ, విశాఖపట్నం వారిచే "సంగీత కళాసాగర" 
*
* కంచి కామకోటి పీఠం ఆస్థాన డోలు విద్వాంసుడు
*
* 2014లో  సంగీత నాటక అకాడమీ అవార్డు 
*
* 2015లో శ్రీకృష్ణ గానసభ, చెన్నై వారిచే "సంగీత చూడామణి"

## మూలాలు

వర్గం:కళైమామణి పురస్కార గ్రహీతలు

వర్గం:సంగీత నాటక అకాడమీ అవార్డు గ్రహీతలు
కారైక్కుడి సాంబశివ అయ్యర్

**కారైక్కుడి సాంబశివ అయ్యర్** (1888 - 1958) కర్ణాటక శాస్త్రీయ సంగీత విద్వాంసుడు. వీణ  వాద్యకారుడు. 

## ప్రారంభజీవితం
ఇతడు 1888వ సంవత్సరంలో తమిళనాడు రాష్ట్రం, పుదుక్కొట్టై జిల్లా, తిరుగోకర్ణంలో వీణ విద్వాంసుడు సుబ్బయ్య అయ్యర్‌కు రెండవ కుమారుడిగా జన్మించాడు. ఇతడు తన తండ్రి సుబ్బయ్య అయ్యర్ వద్ద తన అన్న సుబ్బరామ అయ్యర్‌తో కలిసి వీణ నేర్చుకున్నాడు. వీరిద్దరూ వారి కుటుంబంలో ఏడవ తరానికి చెందిన వీణా విద్వాంసులు. ఇద్దరూ కలిసి "కారైక్కుడి బ్రదర్స్" పేరుతో కచేరీలు నిర్వహించారు. వీరిద్దరూ మొదటి కచేరీనుండి 1934వరకూ అప్రతిహతంగా జంటగా కచేరీలు చేశాడు. సాంబశివ అయ్యర్ తన భీకరమైన సాధనతో "అసుర సాధకుడి"గా పేరు పొందాడు.

ఇతనికి సంతానం కలగలేదు. 1957లో ఇతడు కారైక్కుడి ఎస్.సుబ్రహ్మణ్యన్‌ను దత్తత తీసుకున్నాడు.

## వృత్తి
ఇతడు చెన్నైలోని కళాక్షేత్రలో వీణ బోధిస్తూ అక్కడే నివసించాడు.
1952లో కేంద్ర సంగీత నాటక అకాడమీ ప్రవేశపెట్టిన సంగీత నాటక అకాడమీ అవార్డు పొందిన  మొట్టమొదటి కళాకారులలో ఇతడు ఉన్నాడు. అదే ఏడాది మద్రాసు సంగీత అకాడమీ ఇతడికి సంగీత కళానిధి పురస్కారం ప్రకటించింది. 1954లో కేంద్ర సంగీత నాటక అకాడమీ ప్రకటించిన మొట్టమొదటి ఫెలోషిప్ జాబితాలో కూడా ఇతడు ఉన్నాడు.

ఇతని శిష్యులలో రంగనాయకి రాజగోపాల్, రాజేశ్వరీ పద్మనాభన్, జయలక్ష్మి సుకుమార్, కారైక్కుడి సుబ్రహ్మణ్యన్ మొదలైన వారున్నారు.
 
ఇతడు 1958లో మరణించాడు.

## జీవితచరిత్ర
* 

## మూలాలు

## బయటి లింకులు
* 
* Karaikudi Sambasiva Iyer Profile picture
* Conducting Veena class at Kalakshetra, Chennai 

వర్గం:1888 జననాలు
వర్గం:1958 మరణాలు
వర్గం:వైణికులు
వర్గం:తమిళనాడు సంగీత విద్వాంసులు
వర్గం:సంగీత గురువులు
వర్గం:సంగీత కళానిధి పురస్కార గ్రహీతలు
వర్గం:సంగీత నాటక అకాడమీ అవార్డు గ్రహీతలు
నవీన్ నూలి

**నవీన్ నూలి**, తెలుగు సినిమా ఎడిటర్. 2019లో వచ్చిన జెర్సీ సినిమాకు ఉత్తమ ఎడిటర్ గా జాతీయ చలనచిత్ర పురస్కారం వచ్చింది.

## జీవిత విషయాలు
తెలంగాణ రాష్ట్రం, మెదక్ జిల్లా, చిలిప్‌చేడ్ మండలం, రాందాస్‌గూడ గ్రామంలో నవీన్ జన్మించాడు.

## సినిమారంగం
నవీన్ స్నేహితుడు సంజీవ్ రెడ్డి దర్శకత్వంలో 2012లో వచ్చిన *లాగిన్* అనే హిందీ సినిమాతో ఎడిటర్ గా సినీరంగ ప్రవేశం చేసిన నవీన్, 2015లో వచ్చిన *లేడీస్ & జెంటిల్ మెన్*  సినిమా ఎడిటింగ్ చేసి ప్రశంసలు అందుకున్నాడు. *[[సన్నాఫ్ సత్యమూర్తి]]* (2015) సినిమాకి సంగీత దర్శకుడిగా పనిచేసిన దేవి శ్రీ ప్రసాద్, నవీన్ ను సుకుమార్‌కు పరిచయం చేయడంతో *[[నాన్నకు ప్రేమతో]]* (2016) సినిమాకి ఎడిటిర్ గా అవకాశం వచ్చింది. ఆ సినిమాతో మంచి ఎడిటర్ గా పేరు సంపాదించుకున్నాడు. 2019లో *[[జెర్సీ (2019 చిత్రం)|జెర్సీ]]* సినిమాకు పనిచేశాడు.

## సినిమాలు

**లాగిన్* (2012; హిందీ)
**[[దేవరాయ (2012 సినిమా)|దేవరాయ]]* (2012)
**[[మాయ (సినిమా)|మాయ]]* (2014)
**[[గోవిందుడు అందరివాడేలే]]* (2014)
**[[రోమియో (2014 సినిమా)|రోమియో]]* (2014)
**[[లేడీస్ అండ్ జెంటిల్ మెన్ (2015 సినిమా)|లేడీన్ & జెంటిల్‌మెన్]]* (2015)
**[[నాన్నకు ప్రేమతో]]* (2016)
**[[ధృవ]]* (2016)
**[[దర్శకుడు (సినిమా)|దర్శకుడు]]* (2017)
**[[తొలిప్రేమ (2018 సినిమా)|తొలిప్రేమ]]* (2018)
**[[రంగస్థలం (సినిమా)|రంగస్థలం]]* (2018)
**[[ఆటగదరా శివ]]* (2018)
**[[ఈ మాయ పేరేమిటో]]* (2018)
**[[అరవింద సమేత వీర రాఘవ]]* (2018)
**[[బ్లఫ్ మాస్టర్ (2018 సినిమా)|బ్లఫ్ మాస్టర్]]* (2018)
**[[మిస్టర్ మజ్ను (2019 సినిమా)|మిస్టర్ మజ్ను]]* (2019)
**[[జెర్సీ (2019 చిత్రం)|జెర్సీ]]* (2019)
**[[ఎ బి సి డి (2010 సినిమా)|ఎబిసిడి]]* (2019)
**[[దొరసాని (2019 సినిమా)|దొరసాని]]* (2019)
**[[రణరంగం (2019 సినిమా)|రణరంగం]]* (2019)
**[[నాని ‘గ్యాంగ్ లీడర్’]]* (2019)
**[[అర్జున్ సురవరం]]* (2019)
**[[అల వైకుంఠపురములో]]* (2020)
**[[భీష్మ (2020 సినిమా)|భీష్మ]]* (2020)
**[[మా వింత గాధ వినుమా]]* (2020)
**[[సోలో బ్రతుకే సో బెటర్]]* (2020)
**[[క్రాక్]]* (2021)
**[[ఉప్పెన (సినిమా)|ఉప్పెన]]* (2021)
**[[నిన్నిలా నిన్నిలా]]* (2021)
**[[రంగ్ దే]]* (2021)
**[[ఆచార్య]]* (2021)
**[[వరుడు కావలెను]]* (2021)
**[[శ్యామ్ సింగరాయ్]]* 
**[[థ్యాంక్యూ]]* (2021)
**[[ది వారియర్]]* (2022)
**[[స్వాతిముత్యం (2022 సినిమా)|స్వాతిముత్యం]]* (2022)
* *[[18 పేజెస్]]* (2022)
* *[[బుట్టబొమ్మ]]*  (2023)
* *[[సార్]]*  (2023)
* *[[మ్యాడ్ (2023 తెలుగు సినిమా)|మ్యాడ్]]* (2023)
* *[[ఓజీ]]*
* లక్కీ భాస్కర్ (2024)
* మ్యాజిక్ (2024)

## పురస్కారాలు

## మూలాలు

## బయటి లింకులు

* 

వర్గం:మెదక్ జిల్లా వ్యక్తులు
వర్గం:తెలుగు సినిమా ఎడిటర్లు
పార్వతి లోయ

**పార్వతి లోయ** ఉత్తర భారత రాష్ట్రమైన హిమాచల్ ప్రదేశ్ లో ఉంది. పార్వతి నది బియాస్ నదితో గల సంగమం నుంచి, పార్వతి లోయ తూర్పు వైపు  ఉంటుంది. ఇది కులు జిల్లా, భుంటార్ పట్టణం నుంచి నిటారుగా ఉన్న లోయ ద్వారా  వెళుతుంది.

## అవలోకనం
thumb| పార్వతి లోయ ప్రాంతంలోని నక్తాన్ గ్రామం
thumb| రుద్ర-నాగ్ జలపాతం.  ఇది  పవి   త్రమైన, ఆధ్యాత్మిక ప్రదేశం
thumb| తుండా భుజ్ గ్రామంలో ఉన్న అందమైన, బహిరంగ గడ్డి మైదానం

పర్యాటక ప్రదేశం కసోల్ సమీపంలో మలానా గ్రామం ఉంది. ఇక్కడి నుంచి రహదారి మార్గంలో సిక్కు, హిందూ మతాలవారి  పుణ్యక్షేత్ర పట్టణం మణికరన్ ఉంటుంది. ఇది  పుల్గా  నిర్మాణ   స్థలం  వద్ద ఆగిపోతుంది. పార్వతి హైడల్ ప్రాజెక్ట్, ఒక విద్యుత్ జలాశయం ఇక్కడ కనిపిస్తాయి. పుల్గా నుంచి  ఉన్న దారి  రుద్ర-నాగ్ జలపాతం ప్రాంతం వద్ద ఒక ఆలయానికి, చిన్న ధాబాకు చేరుకుంటుంది, జలపాతం దాటి ఉండే  కాలిబాట దట్టమైన అడవుల ద్వారా ఖీర్గంగా ఆధ్యాత్మిక ప్రదేశానికి చేరుతుంది. ఇక్కడ పరమ శివుడు ధ్యానం చేసినట్లు చెబుతారు.ఈ పరిసరాల్లోని వేడి నీటి బుగ్గలను  హిందూ, సిక్కు యాత్రికులు నమ్ముతారు. ఆ పవిత్ర నీటిలో పలు  వైద్య లక్షణాలు ఉండి ఉంటాయని చాలామంది భావిస్తారు. 

ఖీర్గంగా నుంచి తుండా భుజ్ గ్రామం వరకు పార్వతి లోయ ఉంది. అక్కడ ఎత్తు పెరిగే కొద్దీ, దట్టమైన శంఖాకార అడవి కనిపిస్తుంది. ఇది బండరాళ్లతో  ఉన్న మైదానం వైపు మార్గం చూపుతుంది. వివిధ ఉపనదులు ప్రధాన పార్వతి నదిలో కలుస్తాయి. పలు  జలపాతాలు నిటారుగా ఉన్న లోయకు  ఇరు వైపులా ఉన్నాయి. అవి ప్రకృతి అందాలను పర్యాటకుల కళ్లకు చూపుతుంటాయి.

ఠాకూర్ కువాన్ గ్రామంలోని  పార్వ తి లోయ పార్వతి నదికి ఉపనది అయిన డిబిబోక్రీ నల్ నది లోయను కలుస్తుంది, ఈశాన్య దిశలో దిబిబోక్రీ హిమానీ నదం, డిబిబోక్రీ పిరమిడ్ పర్వత శిఖరం (6400 మీటర్లు) ఉంటాయి.ఈ ప్రాంతంలోని పువ్వులు,  పర్వత ప్రదేశ పంటలు మెరుపుతో గోచరిస్తుంటాయి. పార్వతి లోయ క్రమంగా పాండుపుల్ గ్రామానికి  చేరుకుంటుంది, ఇక్కడ రెండు సహజ, రాతి వంతెనలున్నాయి. ఇవి  పార్వతి నది, దక్షిణ ఉపనదిని దాటాయి.పురాణాల ప్రకారం, ఈ వంతెనలు పాండవుల బలం కారణంగా  ఏర్పాటయ్యాయి.

పాండుపుల్ నుంచి  ఎగువ పార్వతి లోయ  మరింత విస్తృతంగా  ఉంది. లోయ ఒడి విశాలమైన, ఎత్తైన మైదానం ద్వారా  పార్వతి నదికి మూలమైన మాంటలై సరస్సు (4100 మీటర్లు ) పవిత్ర స్థలానికి విస్తరించింది. ఆ సరస్సు నుంచి  తూర్పున కొనసాగితే, పిన్ పార్వతి మార్గం (5319 మీటర్లు)  పార్క్కి చేరవచ్చు. అలాగే  హిమాచల్ ప్రదేశ్ లోని లాహుల్, స్పితి జిల్లాలోని ముధ్ గ్రామానికి వె ళ్ళే అవకాశం కూడా ఉంది. 

పార్వతి లోయకు  సుందరమైన పర్వతారోహణ (ట్రెక్కింగ్) మార్గాలున్నాయి. ఇది పర్వతారోహకులు, పర్యాటకులు ఎంతగానో ఎదురుచూసే ఒక గమ్యస్థానంగా చెప్పవచ్చు.   

## గ్యాలరీ

దస్త్రం:The Majestically beautiful Parvati Valley, Himachal Pradesh.jpg|పరిసరాల్లోని మైటీ హిమాలయాలతో కసోల్ టౌన్ నుండి పార్వతి నది దృశ్యం
దస్త్రం:Water stream in Kasol Parvati Valley.jpg|కసోల్ వద్ద పార్వతి లోయ
దస్త్రం:Parvati Valley.jpg|పార్వతి లోయ దృశ్యం
దస్త్రం:The Fast Flowing Parvati River on the banks of Kasol, Himachal Pradesh.jpg|వేసవి ప్రారంభంలో కూడా జలాలు గడ్డకట్టవచ్చు  వేడి నీటి బుగ్గ దగ్గర మాత్రమే స్థానికులు స్నానం చేస్తారు
దస్త్రం:Kasol village.jpg|పార్వతి లోయ దృశ్యం

thumb| ఖీర్ గంగా అడవులు

## ప్రస్తావనలు
 *  (second edition)
* 

## మూలాలు

వర్గం:Coordinates on Wikidata
వర్గం:లోయలు
వర్గం:హిమాచల్ ప్రదేశ్
ఎల్. సుబ్రహ్మణ్యశాస్త్రి

**చరణ్‌మహాదేవి ఎల్.సుబ్రహ్మణ్య శాస్త్రి** కర్ణాటక సంగీత వీణ విద్వాంసుడు.
## విశేషాలు
ఇతడు 1893 నవంబరు 7వ తేదీన ఒక సంగీతకారుల కుటుంబంలో తమిళనాడు రాష్ట్రం, రామనాథపురం జిల్లా, ముదుకులతూర్ గ్రామంలో జన్మించాడు. ఇతడు సుబ్బరామ దీక్షితార్, అంబి దీక్షితార్ వంటి మహామహుల వద్ద సంగీతం అభ్యసించాడు. మైసూరు సంస్థాన వైణిక విద్వాంసుడు *వీణ శేషణ్ణ* వద్ద ఇతడు వీణావాదనం అభ్యసించాడు. 
ఇతడు మైసూరు మహారాజా సంస్కృత కళాశాలలో వ్యాకరణశాస్త్రం అభ్యసించాడు. ఇతని తొలి ప్రదర్శన 1920 నవంబరు 21న బెంగళూరులో జరిగింది. తరువాత ఐదు దశాబ్దాలకు పైగా వీణావాద్య కచేరీలు నిర్వహించాడు. 

1960లో కేంద్ర సంగీత నాటక అకాడమీ కర్ణాటక సంగీతంలో ఇతని కృషికి గుర్తింపుగా అవార్డును ప్రకటించింది. 1961లో ది ఇండియన్ ఫైన్ ఆర్ట్స్ సొసైటీ, చెన్నై ఇతడిని "సంగీత కళా శిఖామణి" బిరుదుతో సత్కరించింది. ఎట్టాయపురం, తిరువాంకూరు సంస్థానాలు ఇతడిని సన్మానించాయి. రుషీకేశ్‌కు చెందిన స్వామి శివానంద సరస్వతి ఇతడికి "వైణిక విద్యా పారంగత" అనే బిరుదును ఇచ్చాడు. 

ఇతడు తన 77వ యేట 1970లో మరణించాడు.

## మూలాలు

వర్గం:1893 జననాలు
వర్గం:సంగీత నాటక అకాడమీ అవార్డు గ్రహీతలు
వర్గం:1970 మరణాలు
వర్గం:వైణికులు
DHT వల్ల జుట్టు రాలడం

## DHT అంటే ఏమిటి? ఇది మీ జుట్టుకు ఏమి చేస్తుంది?

డైహైడ్రోటెస్టోస్టెరాన్ (DHT) అనేది టెస్టోస్టెరాన్ హార్మోన్ (మగ సెక్స్ హార్మోన్) యొక్క ఉత్పన్నం. పురుష జీవ లక్షణాల అభివృద్ధికి DHT చాలా ముఖ్యమైనది. కానీ, అధిక స్థాయిలో ఉత్పత్తి అయినప్పుడు, DHT అణువులు మీ వెంట్రుకను బంధిస్తాయి, మీ వెంట్రుక కణాలకు రక్త సరఫరాను అడ్డుకుంటాయి. ఇది జుట్టు పెరుగుదలకు అవసరమైన పోషకాలను స్వీకరించకుండా చర్మపు పాపిల్లాను నిరోధిస్తుంది, దీని ఫలితంగా మీ జుట్టు కుదుళ్లు సూక్ష్మీకరించబడతాయి.

## DHT స్థాయిలను తగ్గిండం వలన  సమస్య
* జుట్టు రాలడం
* నపుంసకత్వము
* తక్కువ సెక్స్ డ్రైవ్
* డిప్రెషన్
* గైనెకోమాస్టియా

## ఆయుర్వేదం ప్రకారం DHT పెరగడానికి కారణమేమిటి?
ఆయుర్వేదం ప్రకారం, త్రిడోషాల సామరస్యంలో అసమతుల్యత ఉన్నప్పుడు జుట్టు రాలడం జరుగుతుంది: వాటా, పిట్ట, కఫా.

## ఆయుర్వేదంతో నెత్తిమీద DHT స్థాయిలను ఎలా తగ్గించాలి?
### DHT స్థాయిలను నియంత్రించే ఆయుర్వేద మూలికలు
* కలబంద
* నల్ల నువ్వులు
* ద్రాక్ష గింజ
* అవిసె గింజ
* గసగసాల విత్తనం
* నల్ల జీలకర్ర
* జాతమన్సి
* బ్రహ్మి
* ఆమ్లా
* యష్తిమధు 

#### నెత్తిమీద DHT స్థాయిలను తగ్గించుటకు కావలసిన  ముఖ్యమైన నూనెలు

# రోజ్మేరీ ఆయిల్
# టీ ట్రీ ఆయిల్
# గుమ్మడికాయ విత్తన నూనె
# లావెండర్ ఆయిల్
# పిప్పరమెంటు నూనె

##### ఆహారం ద్వారా DHT ని నియంత్రించండి

# టమోటాలు ఎక్కువగా వాడండి 
# బాదం, జీడిపప్పు వంటి కొన్ని గింజలను తినండి
# గ్రీన్ టీ తాగండి
# మీ ఆహారం నుండి చక్కెరను తొలగించండి
# కెఫిన్ తీసుకోవడం నియంత్రించండి
# సోయా ప్రోటీన్, ఉడికించిన గుడ్లు, వేరుశెనగలు, గుమ్మడి గింజలు, మామిడిపండ్లు కూడా DHTని నిరోధించడానికి, జుట్టు పెరుగుదలకు సహాయపడే మంచి ఆహారాలు.

##### జీవనశైలిలో మార్పులు

* వారానికి 3 నుండి 5 రోజులు వ్యాయామాలు చేయండి
* విశ్రాంతి
* ఒత్తిడిని తగ్గించడానికి మసాజ్
* ధూమపానం మానేయండి 

## మూలాలు


వర్గం:చర్మ వ్యాధులు
నీర్ దోశ

**నీర్ దోశ** (**నీటి దోస),** తుళు ప్రాంతంలో ప్రాచూర్యం పొందిన దోసె. బియ్యం పిండితో తయారుచేపే ఈ నీర్ దోశ తుళు నాడు ప్రాంతం నుండి వచ్చిన రుచికరమైనది, ఉడిపి - మంగుళూరు వంటకాలలో భాగంగా ఉంది.

ఇతర దోశల మాదిరిగా కాకుండా నీర్ దోశ తయారీ పద్ధతి సులభంగా ఉండడం, కిణ్వ ప్రక్రియ లేకపోవడం వల్ల ఈ దోశ ప్రాచూర్యం పొందింది. నీర్ దోశను కొబ్బరి పచ్చడి, సాంబార్, సగ్గు, చికెన్, మటన్, ఫిష్, గుడ్డు వంటి కూరలతో కలిపి వడ్డిస్తారు.

## పద వివరణ
*నీర్ అంటే* తుళు భాషలో నీరు అని అర్థం.

## కావలసినవి
నీర్ దోశ తయారీలో అనేక పద్ధతులు ఉన్నప్పటికీ, వాటన్నింటికీ నానబెట్టిన బియ్యం (లేదా బియ్యం పిండి), ఉప్పు అవసరం.

## తయారీ
నీర్ దోశను తయారుచేయడానికి బియ్యాన్ని పులియబెట్టడం అవసరం లేదు. బియ్యాన్ని కనీసం 2 గంటలు నానబెట్టి, గ్రైండర్ లో వేసి మెత్తగా పిండిలాగా చెయ్యాలి. రుచి కోసం ఉప్పును కలుపుకోవాలి. అలా కలిపిన పిండిని దోశను తయారుచేయడానికి ఉపయోగిస్తారు.

## ఇవి కూడా చూడండి
* క్యారట్ దోశ
* మసాలా దోసె
* సాదా దోసె

## మూలాలు

## బయటి లింకులు
* 

వర్గం:దోశలు
కె.ఎస్.నారాయణస్వామి

**కొడువాయూర్ శివరామ అయ్యర్ నారాయణస్వామి**(1914&nbsp;– 1999) తంజావూరు శైలికి చెందిన వీణ విద్వాంసుడు. 
## విశేషాలు
ఇతడు కేరళ రాష్ట్రం, పాలక్కాడు జిల్లా, కొడువాయూరు గ్రామంలో 1914, సెప్టెంబరు 27వ తేదీన శివరామ అయ్యర్, నారాయణి అమ్మాళ్ దంపతులకు జన్మించాడు. ఇతడు కర్ణాటక సంగీతాన్ని తొలుత తన సోదరుడు కె.ఎస్.కృష్ణ అయ్యర్ వద్ద తన 7వ సంవత్సరం నుండి అభ్యసించాడు. తరువాత ఇతడు చిదంబరంలోని అన్నామలై విశ్వవిద్యాలయం సంగీత కళాశాలలో చేరాడు. అక్కడ మహమహులైన టి.ఎస్.సబేశ అయ్యర్, తంజావూరు పొన్నయ్య పిళ్ళై వంటి విద్వాంసుల వద్ద గాత్రం నేర్చుకున్నాడు. దేశమంగళం సుబ్రహ్మణ్యపిళ్ళై వద్ద వీణ, తంజావూరు పొన్నయ్య పిళ్ళై వద్ద మృదంగంలో తర్ఫీదు పొందాడు. 1937 నుండి 1946 వరకు ఇతడు తాను చదివిన సంగీత కళాశాలలోనే అధ్యాపకుడిగా పనిచేశాడు. ఆ సమయంలో గోపాలకృష్ణ భారతి, నీలకంఠ శివన్, అరుణాచల కవి మొదలైన వాగ్గేయకారుల కృతులను ప్రచురించడంలో తోడ్పడ్డాడు.

తిరువాంకూరు మహారాజా ఆహ్వానంపై ఇతడు "స్వాతి తిరుణాళ్ సంగీత కళాశాల"లో వీణ నేర్పించే అధ్యాపకుడిగా చేరాడు. అక్కడ ప్రధానాచార్యుడు సెమ్మంగుడి శ్రీనివాస అయ్యర్‌తో కలిసి స్వాతి తిరునాళ్ కృతులను పరిష్కరించి ప్రచురించాడు. ఇతడు అనేక అంతర్జాతీయ సదస్సులలో పాల్గొన్నాడు. రష్యా, తూర్పు ఐరోపా దేశాలలో 1954లో పర్యటించిన భారత సంగీత, సాంస్కృతిక బృందంలో ఒక సభ్యుడిగా ప్రభుత్వం తరఫున వెళ్ళాడు. 1970లో అంతర్జాతీయ వయోలిన్ విద్వాంసుడు యెహూది మెనూహిన్ ఆహ్వానంపై ఇతడు "బాత్ ఇంటర్నేషనల్ మ్యూజిక్ ఫెస్టివల్"కు హాజరయ్యాడు. ఆ పర్యటనలో ఇతడు లండన్, బ్రిస్టల్, ఆక్స్‌ఫర్డ్, కేంబ్రిడ్జ్, బర్మింగ్‌హాం నగరాలలో వీణ కచేరీలు చేశాడు. సెమ్మంగుడి శ్రీనివాస అయ్యర్ తరువాత ఆ కళాశాల ప్రిన్సిపాల్‌గా పదోన్నతి పొంది 1970లో రిటైర్ అయ్యాడు.

1970లో ముంబైలోని షణ్ముఖానంద లలితకళలు & సంగీత సభకు చెందిన సంగీత విద్యాలయానికి ప్రిన్సిపాల్‌గా చేరి అక్కడి విద్యార్థులకు 1985 వరకు వీణా వాదనను, గాత్ర సంగీతాన్ని నేర్పించాడు. 1974లో ఆస్ట్రేలియా పెర్త్‌లో జరిగిన ఇంటర్నేషనల్ సోసైటీ ఆఫ్ మ్యూజిక్ ఎడ్యుకేషన్ 11వ సదస్సుకు కర్ణాటక సంగీత ప్రతినిధిగా హాజరయ్యాడు. 1977లో బెర్లిన్‌లో జరిగిన భారతీయ సంగీత నృత్యోత్సవాలలో పాల్గొన్నాడు.
## పురస్కారాలు
ఇతడు అనేక పురస్కారాలను, సత్కారాలను పొందాడు.

వాటిలో ముఖ్యమైన కొన్ని పురస్కారాలు:
* కేరళ రాష్ట్రప్రభుత్వ పురస్కారం (1962)
* "తమిళనాడు ఐయల్ ఇసై నాటక మన్రమ్"‌ వారిచే కళైమామణి పురస్కారం (1968)
* సంగీత నాటక అకాడమీ అవార్డు (1968) 
* భారత ప్రభుత్వంచే పద్మభూషణ్ పురస్కారం (1977) 
* మద్రాసు సంగీత అకాడమీ వారి సంగీత కళానిధి (1979) 
* స్వాతిరత్న (1999)

## శిష్యులు
ఇతని వద్ద సంగీతం నేర్చుకున్న వందలాది శిష్యులలో రుక్మిణీ గోపాలకృష్ణన్, కళ్యాణీ శర్మ, సరస్వతి రాజగోపాలన్, త్రివేండ్రం వెంకటరామన్, అశ్వతి తిరునాళ్ రామవర్మ, గీతా రాజ, నిర్మలా పార్థసారథి, జయశ్రీ అరవింద్, అరుణా సాయిరాం మొదలైన వారున్నారు.

## మూలాలు

## బయటి లింకులు
* 
* Audio of K S Narayanaswamy
* Audio of K S Narayanaswamy

వర్గం:వైణికులు
వర్గం:1914 జననాలు
వర్గం:1999 మరణాలు
వర్గం:పద్మభూషణ పురస్కారం పొందిన కేరళ వ్యక్తులు
వర్గం:సంగీత నాటక అకాడమీ అవార్డు గ్రహీతలు
వర్గం:అన్నామలై యూనివర్సిటీ పూర్వ విద్యార్థులు
వర్గం:సంగీత కళానిధి పురస్కార గ్రహీతలు
వర్గం:కళైమామణి పురస్కార గ్రహీతలు
ఆదిబట్ల పురపాలకసంఘం

**ఆదిబట్ల పురపాలకసంఘం**, తెలంగాణ రాష్ట్రం, రంగారెడ్డి జిల్లాకు చెందిన ఒక పట్టణ స్థానిక స్వపరిపాలన సంస్థ. ఆదిబట్ల పట్టణం దీని ప్రధాన పరిపాలన కేంద్రం. ఈ పురపాలక సంఘం చేవెళ్ళ లోక్‌సభ నియోజకవర్గం లోని ఇబ్రహీంపట్నం శాసనసభ నియోజకవర్గం పరిధిలో ఉంది.

## చరిత్ర
మేజర్ గ్రామ పంచాయితీగా ఉన్న ఆదిబట్ల, తెలంగాణ ప్రభుత్వం చేసిన పురపాలక సవరణ బిల్లులో భాగంగా 2018, ఆగస్టు 2న పురపాలక సంఘంగా ఏర్పడింది. ఇబ్రహీంపట్నం మండలం లోని బొంగ్లూర్, ఆదిబట్ల (ఆదిత్యా నగర్), కొంగరకలాన్, మంగల్‌పల్లి, పటేల్ గూడ, రాందాస్‌పల్లి మొదలైన పంచాయతీలు కలిసి పురపాలక సంఘంగా ఏర్పాటుచేశారు.

## భౌగోళికం
ఆదిబట్ల 34.079 చదరపు కిలోమీటర్ల విస్తీర్ణంలోఉంది. ఇది  అక్షాంశరేఖాంశాల మధ్య ఉంది. రాష్ట్ర రాజధాని హైదరాబాదు నుండి 20.5 కిలోమీటర్ల దూరంలో ఉంది.

## జనాభా గణాంకాలు
2011 భారత జనాభా లెక్కల ప్రకారం, పురపాలక సంఘం పరిధిలో ఉన్న జనాభా మొత్తం 15453 మంది కాగా, అందులో 8076 మంది పురుషులు, 7377 మంది మహిళలు ఉన్నారు. 4139 గృహాలు ఉన్నాయి. ఇది పరిపాలనా పరంగా మునిసిపాలిటీ రెవెన్యూ వార్డులుగా విభజించబడింది.

## పౌర పరిపాలన
పురపాలక సంఘం కౌన్సిల్ కు ప్రతి 5 సంవత్సరాలకు ఒకసారి ఎన్నిక జరుగుతుంది. పురపాలక సంఘం పరిధిలోని జనాభా ప్రాతిపదికననుసరించి దీనిని 11 ఎన్నికల వార్డులుగా విభజించారు. ప్రతి వార్డుకు వార్డు కౌన్సిలర్ ప్రాతినిధ్యం వహిస్తాడు. కౌన్సిల్ బోర్డుకు చైర్‌పర్సన్ నేతృత్వం వహిస్తారు. 2020 పట్టణ స్థానిక సంస్థల ఎన్నికల్లో చైర్‌పర్సన్‌గా, వైస్ చైర్‌పర్సన్‌గా ఎన్నికైనారు. వీరు ఎన్నికైననాటినుండి ఐదు సంవత్సరాలు పదవిలో కొనసాగుతారు.

### వార్డు కౌన్సిలర్లు

# నల్లవోలు లావణ్య
# కుంట్ల మౌనిక
# కంతి సంధ్య
# కొప్పు కృష్ణంరాజు
# వనమల శ్రీనివాస్
# కోల నగేష్
# నీళ్ళ హరిదాసు గౌడ్
# గోపగళ్ళ మహేందర్
# మర్రి నిరంజన్ రెడ్డి
# కోరే కళమ్మ
# మర్రి అర్చన
# నారని మౌనిక
# పొట్టి రాములు
# కొత్త ఆర్థిక గౌడ్
# కమాండ్ల యాదగిరి

## మూలాలు

## వెలుపలి లంకెలు
* ఆదిబట్ల పురపాలక సంఘ అధికారిక వెబ్సైటు 

వర్గం:రంగారెడ్డి జిల్లా పురపాలక సంఘాలు
వర్గం:2018 స్థాపితాలు
దేవకోట్టై ఎ.నారాయణ అయ్యంగార్

**దేవకోట్టై ఎ.నారాయణ అయ్యంగార్**  కర్ణాటక సంగీత వైణిక విద్వాంసుడు.
## విశేషాలు
ఇతడు తమిళనాడులో దేవకోట్టై గ్రామంలో అళగర్‌స్వామి అయ్యంగార్, సౌందరవల్లి అమ్మాళ్ దంపతులకు 1905, మార్చి 29వ తేదీన జన్మించాడు. ఇతడు మొదట సంగీతాన్ని దాసమంగళం వెంకటరామ అయ్యర్ వద్ద నేర్చుకున్నాడు. తరువాత తిరువిదైమరుదూర్ శాఖరామారావు వద్ద, కారైక్కుడి బ్రదర్స్ (సుబ్బరామ అయ్యర్, సాంబశివ అయ్యర్) వద్ద నేర్చుకుని సంగీతంలో పరిపూర్ణత సాధించాడు. 

ఇతడు తన మొట్టమొదటి కచేరీ 30 యేళ్ళ వయసులో కొలియూర్‌లో కారైక్కుడి సాంబశివ అయ్యర్‌తో కలిసి నిర్వహించాడు.  ఇతడు కొంతకాలం ఎం.ఎ.కళ్యాణకృష్ణ భాగవతార్‌తో కలిసి జంటగా వీణాగాన కచేరీలు నిర్వహించాడు. వాయులీన విద్వాంసుడు అరియకుడి రామానుజ అయ్యంగార్తో కూడా ఒక కచేరీలో జంటగా పాల్గొన్నాడు.

ఇతడు మద్రాసులోని కేంద్ర కర్ణాటక సంగీత కళాశాలలో 14 సంవత్సరాలు సంగీత గురువుగా అనేక మంది శిష్యులకు వీణావాదనం నేర్పించాడు. తరువాత ముంబైలోని భారతీయ మ్యూజిక్ అండ్ ఆర్ట్స్ సొసైటీ సంగీత కళాశాలకు ప్రిన్సిపాల్‌గా పనిచేశాడు. 
     
సంగీత రంగంలో ఇతడు చేసిన కృషిని గుర్తిస్తూ కేంద్ర సంగీత నాటక అకాడమీ 1969లో ఇతనికి కర్ణాటక సంగీతం వాద్యం (వీణ) విభాగంలో అవార్డును ప్రకటించింది.

## మూలాలు

వర్గం:1905 జననాలు
వర్గం:వైణికులు
వర్గం:సంగీత గురువులు
వర్గం:1987 మరణాలు
సెబోర్హీక్ డెర్మటైటిస్

thumb|సెబోర్హీక్_డెర్మటైటిస్
మానవుల నెత్తిమీద దురదతో కూడిన ఎరుపు రంగుగల దద్దుర్లు, పొలుసులతో కూడి ఉంటే వారికి సెబోర్హీక్ డెర్మటైటిస్ వచ్చే అవకాశం ఎక్కువగా ఉంటుంది. దీనిని విస్మరించినా లేదా వెంటనే చికిత్స చేయకపోయినా, సెబోర్హీక్ చర్మవ్యాధి నుండి వచ్చే మచ్చలు పెద్దవిగా మారవచ్చు, అనియంత్రిత దురద కూడా వస్తుంది. ఇది చర్మం, ముఖం, పై శరీరం మొదలైన ప్రదేశాలలో పొలుసు, ఎరుపు మచ్చల రూపంలో కనిపించే ఒక ఉష్ణజనక చర్మ పరిస్థితి. 

## కారణాలు

# రోగనిరోధక వ్యవస్థ ప్రతిస్పందన
# ఈస్ట్ (ఫంగల్ ఇన్ఫెక్షన్స్)
# ఒత్తిడి
# చల్లని,  పొడి వాతావరణం
# జన్యుశాస్త్రం  

## వ్యాధి లక్షణాలు
* మీ నెత్తి, కనుబొమ్మలు, మీసం లేదా గడ్డం మీద తీవ్రమైన చుండ్రు.
* దురద
* ఎర్రటి చర్మం

## చికిత్స
# **[[టీ ట్రీ ఆయిల్]] -** కొబ్బరి నూనె లేదా ఆలివ్ ఆయిల్ వంటి క్యారియర్ నూనెలో ఎనిమిది నుండి పన్నెండు చుక్కల టీ ట్రీ ఆయిల్ కలపాలి. ఈ మిశ్రమాన్ని ప్రభావిత ప్రాంతం లో పూయాలి. ఇది చర్మం లేదా చర్మంపై పొలుసుల పాచెస్ ను నయం చేస్తుంది, దురద నుండి ఉపశమనం కలిగిస్తుంది.
# **[[కలబంద]]-** తాజాగా సేకరించిన కలబంద జెల్ ప్రభావిత ప్రాంతంలో పూయాలి. సెబోర్హెయిక్ చర్మవ్యాధి చికిత్సకు బాగా పనిచేస్తుంది.
# **[[ఆలివ్ ఆయిల్]]-** మీ నెత్తిమీద ఆలివ్ ఆయిల్ ను ప్రభావిత ప్రాంతానికి పూసి గంటసేపు అలాగే ఉంచాలి. అప్పుడు, మృదువైన బ్రష్ సహాయంతో వదులుగా ఉన్న ప్రమాణాలను తొలగించాలి. తరువాత, తేలికపాటి ఆయుర్వేద షాంపూని ఉపయోగించి జుట్టును కడగాలి.  

## తినదగిన ఆహారాలు
* **కూరగాయలు, పండ్లు:** యాపిల్స్, బ్రోకలీ, చెర్రీస్, బ్లూబెర్రీస్, బచ్చలికూర. ఒక వ్యక్తి చర్మం యొక్క మొత్తం ఆరోగ్యాన్ని మెరుగుపరచడంలో, మంట వంటి సమస్యలతో పోరాడటానికి ఫ్లేవనాయిడ్లు కనుగొనబడ్డాయి
* **పొటాషియం అధికంగా ఉండే  ఆహారాలు:** అరటి, అవోకాడోస్, చిలగడదుంపలు, వైట్ బీన్స్.

ఏ ఆహారాలు మీ మంటను పెంచుతాయో గుర్తించడానికి, 14 రోజుల పాటు తామరకు కారణమయ్యే సాధారణ ఆహారాలలో ఒకదాన్ని తొలగించడానికి ప్రయత్నించండి, ఆపై ప్రతిచర్యకు కారణమవుతుందో లేదో తెలుసుకోవడానికి దాన్ని మీ డైట్‌లోకి తిరిగి ప్రవేశపెట్టండి. మంటను కలిగించే కొన్ని సాధారణ ఆహారాలు: సిట్రస్ పండ్లు, పాలు, గుడ్లు, గోధుమ / గ్లూటెన్, సోయా, టమోటా, కొన్ని రకాల గింజలు. 

## మందులు

* డెసొనైడ్
* సల్ఫాసెటమైడ్

## మూలాలు

వర్గం:చర్మ వ్యాధులు